Una greu degradació, i au. 


de Carlets Rovellat. 2024. 


Disfressat d'ombra. 


A trenc de jorn m'aixec, em rent, em rac la barba, em mud, i davall 
les escales, obr la porta de baix, i ixc al carrer. Sé que aquest és el 
darrer dia de la meua vida. És clar que cada dia que passes viu és 
el teu darrer dia, i això, evidentment, fins a l'endemà, on serà, en 
acabar's, el darrer dia que fins llavors hauràs viscut. 


Amb això vull dir que cal fer cas de cada dia com si fos el darrer 
no pas de la teua vida, car això rai, ans el darrer de tots de debò. 


4Disfressat d'ombra, i armat amb el raor, em veig 
invulnerable.x 


Soc al carrer i l'aurora dels dits ensangonats es va desenlleganyant 
i albir davant meu un enemic uniformat. Diu quelcom. Mai no 
n'he entès pas un borrall de llur xerroteig. Me li atans, submís, i 
de la mànega em cau a la mà el mateix raor amb el qual suara 
m'he ragut. Molt esmolat. Un cop d'ala rabent, i escapç l'enemic. 
El seu cap, amb la gorra encar calada, prova infructuosament de 
rodar fins a l'embornal de la claveguera. 


I ara me n'adon, ullant vers l'altre vessant de la cantonada, d'un 
escamot d'enemics, i amb el meu passa-pertot em fic, com discret 
insecte, dins una casa qualsevol. Sorolls més o menys hospitalaris 
d'intimacions eròtiques. 


Em pessigollejaven els panxells dels dits de la mà amb el raor. No 
és gaire conegut (només ho sabem els del braç armat nostrat) que 


els enemics 'sagnen' cendra. I que, respectivament, llurs 
Tleterades', llurs 'ejaculacions sexuals' són així mateix cendra. 
Pertot arreu on passen hi jaqueixen munts de pols de cendres. Les 
cendres que ara em pessigollejaven els dits, amb els quals havia 
espolsat l'acer del raor. Em pessigollejaven com si volguessin més 
cendra. 


Els implicats ens la trista disbauxa, podria entrar'ls de sobte i 
escapçar'l tots plegats. 


Me n'estic. Els conec, els protagonistes, el metge Pau Palpapits i el 
seu amant, en Pere Pistolet, el conegut gàngster. Ambdós 
nostrats. (Nostrat vol dir no pas pertanyent al maleit gènere 
enemic de l'invasor.) 


Torn a sortir. No és gaire sa de romandre gaire estona en casa de 
nostrats. Els antipàtics patètics borinots de la nit, tantost no 
s'assabenten de casa de nostrat, ja l'han derrocada. 


Fora, fetillats per Selene, l'eixam estantís de l'escamot enemic, 
fanàticament obsedits per l'estatisme, es devien haver volguts 
estàtua. Espasmòdica atlètica negra estàtua. 


D'incògnit, relliscant-los pels voltats, els pas tots plegats pel raor. 
Darrere meu munts de pols de cendra es barregen a la fullaraca. 
La sintaxi de la carn morta de l'enemic és molt diferent de la 
sintaxi de la carn viva dels nostrats. 


Com els mítics fills dels déus eren fets de mannà i per això, 
lògicament, que els seguidors de llur sectes combreguin, és a dir, 
consumeixin, el seu cos en forma d'oblees o d'hòsties, així la carn 
morta de l'enemic és morfològicament constituida de cendra, i de 
pols i calçobre de ruina, anorreament i destrucció, i ningú no 
voldria, que no fos boig, enverinar-se'n. 


Els nostrats som vells baobabs, de les amples vísceres dels quals, 
clafertes de saba efervescent, la mateixa vida no continua, 
ininterrompuda, amb nous cossos adventicis, adjacents, 
impossibles de magnetitzar, hipnotitzar. 


No fa per a nosaltres esdevenir com l'enemic neurastènics eixorcs 
condemnats extasiats pels ulls de la princesa Selene, que no són 
ulls de veritat, sinó conys eixuts, com els seus oronells són traus 
del cul hemorroidals, i l'osca escrostonada de la boca, us ho podeu 
suposar, un altre forat de pou negre, on tota la merda de la reial 
família, incrementalment, no rau. 


Més enemics a les envistes. Es multipliquen monòtons. El zel 
incongru de la vermina per a fer-ho. Ball de bastons. Coruscant 
disfressa em fa confusament amorf. Em sumeix en la 
irreductibilitat. Mestre segur d'enyorades banderes'. 


Al cap de l'escamot, li faig una xeix al pit, bo i trencant-li pertot 
l'ossada del costellam de guix. Li arrenc amb l'altra mà el cor, que 
és una pedra, un bloc de ciment, amb el qual obr el crani de mants 
d'altres, sobretot els més nans. Llurs cervells són de fibra de vidre 
plastificada. 


Llur crueltat inherent no els permet cap vulnerabilitat, és el llur 
doncs un cos banyat en l'analgèsia generalitzada. Absència 
espectral de la dolor. No cal ésser de tarannà líric per a 
moderadament compadiri'ls i tot, macabres autòmats. 


Tot és joc de neurones. Res, si no és pervers, no és interessant. 


4Ara que hi som delíssim els deleàturs. Musiques pàmfiles 
cantaven els quàtturs. Només obres ridícules i mentideres rebien 
els imprimàturs. I buròcrates sanguinaris els exequàturs. I als 
nostrats és clar que no ens eren permesos els al-locàturs.x 


Insubornable dilecte delicte dels pares" pútrids de la pàtria, mai 
presos en delicte flagrant, car qui ho fes, peria instantani i a lloc, 
pelat pels mateixos saigs qui sempre els paren esqueneta perquè 
semblin més alts i senyors, ço és, repulsives patums falsament 
nostrades. Aquells qui han traida la pàtria, i l'han subjugada a 
tirans, o per pecúnia han ordenades i retractades lleis. 


Assaltàrem el reialme brutalment hipòcrita, els milions i milions 
d'esquelets malmesos i rebregats dels soldats qui morírem perquè 
els fètids tifetes poguessin abassegar i cobejar més i més, fins que, 
massa fartanes, no esclatarien amb l'univers mateix en pets 
infinits de merda infecta. 


Els mateixos soldats, transformats sovint en agents provocadors, 
vaccins contaminats, esdevinguts genocides — no crec pas que els 
de més gaire de grat — per al plaer dels podrits buròcrates de 
rereguarda i els diabòlics merdosos qui guarden els secrets, és a 
dir, qui amaguen la mateixa repugnant matèria tan important", en 
realitat no re altre que la coneguda gitarada deletèria dels tòtems 
de sempre. 


L'acordió de l'adesiara, amb totes ses parasitàries 'primadonnes" 
de l'endemà perfectament adoctrinades continuarà 
indefinidament d'estrènyer i eixamplar els costellams plens de 
teranyines de la mateixa eternament repetida història. 


Totes les solucions situacionals no alteren mica la condició de 
l'esfèrula, indeleblement estigmatitzada pel mateix cianur i la 
mateixa toxicitat de la propaganda bel-licista, els bavosos 
marcials, dels qui amb fibló contumaç sembren arbitràriament el 
pànic. 


Entretant, això rai, pler d'esdevinences fortuitament 
esdevingudes. País ocupat. Els ocupants de cendra són pertot 
arreu. Monstres de ferro colat i rovellat, buròcrates de la mort. 


Fòssils cloisses confinades pel temps. 


Com en baveja el meu bon ganivet de totes les raonsi Goles i pits 
tallats arran. Gest habitual. Sempre productiu. De cendra, la 
maleida cendra. Hom n'esdevé ferotgement al-lèrgic. Oceans de 
cendra. Fètids oceans de mort. Mars disperses de polsegoses 
despulles, llurs eixutes escates se'ls escrostonen ràpidament. 


Veig arribar de l'altra banda de carrer el meu company del braç 
armat, en Prepuci Parlaplà. 


Si jo vaig tan mudat, ell va d'espantall. Potser és més ardit que no 
jo. Es deu fer atacar pels enemics molt més sovint. Deu toldre 
caps de morts a munts i munts. 


Jungla de rampells fugissers, on sovint qui fuig, tot de sobte es 
tomba i no hi ha ningú al món més llambrescament rampant. Jo 
no he esperat mai que els automàtics assassins m'ataquessin. Els 
atacava a la bestreta. No dec dur al cos la química que empeny al 
suicidi. 


—Indecís o decidit Prepuci2 
—Qui no arrisca no pisca, noi. 


—Mags o dracs2 

—Mags. Les cares de porcs maltips dels enemics són grotesques 
com les dels caps tolts als dracs desconfits. De riure me'n fot un 
tip. Esguarda-tells de fit a fit. 


—Taúts o cucs2 

—Cucs als taúts. Per les finestres de les cavorques buides de les 
calaveres, els cucs ensenyen el cul. 

—Com tantes de dones nues qui volten pertot arreu 

—Llurs culs llogats coven de sotamà exòtics conflictes de 
perímetres inconcrets. Mai no saps on la guerra et surt davant de 


trascantó. 


—Amb quins batecs ni quina fascinació no trobes intrigant el 
misteri de l'esporàdica guerra que et pren pels collons quan 
menys te l'esperaves2 

—Tot misteri amaga merda corcada sota. Més val mai no 
descobrir-ne cap. 


—Arronses el nas quan l'objecte descobert al fons de la glacera és 
la clau elèctrica que el cirurgià oftalmològic no empra perquè tos 
ulls albirin les èpoques d'amistós simposi on finalment no som 
lliures del flagell que ens endogala2 

—El lleure manllevat a les autoritats enemigues no duu sinó a 
l'abaltiment i a les més brutals epidèmies d'abolició de tota 
volició. Hom es malacostuma i aviat puixola el condemnat 
osteòpata en cap amb precs i amb almoines, i amb oblacions i 
vigílies." Qui s'hi acull ja ha begut oli, malaurat. 


—Atalaiares el prodigiós aposiopètic il-lustre gland de l'estaquirot 
qui adés estellí2 

—Esgarrifós. Mes prou d'aquest coll. Parents i coneguts voldrien, 
crec, sentir-te'n alliçonar-los-en fil per randa, en la tòrrida 
questió, ramat dejú, d'escarides avinenteses de titil-lació on hom 
s'hi esmola el bàcul, i amb tasts massa eclèctics i tisores massa 
oscades, mes no haver-ne capit ni copsat borrall, personalment, ja 
em convé. 

—Envejós2 

—Ni molla. En llig de pitjors a les oficioses columnes d'anuncis. 
—Desagrait. 

—Carallot. 

—D'això parlàvem. I una altra cosa, a quin pou no pas encar 
enverinat ni a quin esquinçall d'indret mal segmentat no ens 
recomanes de beure-hi, viàtic virtuosament decantat mercès a la 
inserció de l'escandall inconsútil2 

—L'àpat de l'ictiòleg afalagat i falaguer consisteix en fòssils de 


feble closca. 

—Com centelleja el fanal al glacis del castelll Què et suggereix2 No 
creus que coincideix, eteri, a palesar en relleu on rauen els embuts 
ni laberints del vesper2 

—Perquè hi trontollessin ni tresquessin a la percaça imminent del 
darrer mendraig o santuari els matussers, Ço és, els qui s'estimen 
més tindre els riscs prou escarransits, i escarneixen, en catastròfic 
col-lapse de llur fortitud, a canvi, l'avolesa indestructible dels qui 
així els tempten. 

—El corol-lari essent que més els valdria segurament esperar de 
llur vivípara cadira l'espellida de l'ou o la flor de llur alat vaixell 
vers les alçades del cel on els lleganys es rabegen com solaçades 
llúdries, lluny d'agreses, sutges i desdenys. 

—Concís embruix. Molt ben posat. 


—Doncs entesos, Prepuci. Apa, a reveure. 

—Siau, noi. No prenguis mal. 

—No tinguis por. 

—No soc dels qui en tenen. Prou faria una altra feina. 
—I tant. 


I ara, moment mort, un cop d'ull als voltants. 


4Ens sembren de continu amb llavors de plutoni l'envejat 
paisatge.x 


Epifànic paisatge tan sovint per l'enemic cremat i desgastat, amb 
creixences volcàniques que t'esterrossen en llur inèdita mai vista 
beutat, voluptuoses singularitats que t'esclaten i et floreixen 
davant com il-luminacions. 


Tostemps assetjada terroritzada casa nostra, amb l'ombra 
deletèria del gep tortuós de la nosa forastera maquinant 
ininterrompudament el nostre anorreament. 


I tanmateix com la nostra terra atlètica, bategant subterrània, de 
tota catxa inútil se n'absté — treballant preferentment en el silenci 
— mai retuda — esperant els nostres ulls de cop estorts per a 
revelars de bell nou en tota la seua glòria. 


Com geloses esfinxs, mariners i rabassaires, abillats amb 
mortalles, constantment mal amanits — irritats i frustrats — pels 
incompetents recollidors de "misteris". Misteris' confegits bo i 
aglomerant "secrets' inventats de soca-rel — és clar que cap veritat 
no s'hi amaga ni de casualitat. 


Sargint eixàrcies ruminem alguns. Amb la venedora d'anacards i 
festucs a la cantonada enraonem de la tortura que patia el nebot 
Nicolau Peufès. 


I llavors, amorl La Cristineta, la nebodeta de carns tendres arriba 
espurnejant, fent acte d'abraçant-me, i allò és sobtada felicitat, 
tret que em passa de llarg, i veig de cua d'ull que n'abraça un altre, 
jovenet com ella. No m'ha dit ni bèstia què fots ací. En canvi, la 
vella, veient-me braç-obert, se m'ha llençada damunt. Tota 
desmanegada, tota ossos, cames i braços d'os pelat, com la Mort 
mateixa, m'estreny, i em put al nas, jurant fidelitat, i tot em pruu 
d'intranquil-litat, i tot d'una... 


Immens perill. Tota pau fuig. 


Ensumem dues o tres grosses d'enemics regimentats. Tantost no 
ens tol-lin, cal que s'aixequin al món immediat tota mena de torbs 
ni destorbs. Som-hi. 


Diluvis, inundacions, tempestes de pols, deserts que se'ns 
traslladen, eclipsis, nits inacabables... Les antigues terrors dels 
antropòlegs... Dels arqueòlegs... enormes amuntegaments 
d'estrats, inserts pels terratrèmols i els espoderaments, i els fiçons 
i torçons, tel-lúrics. 


Tros desastrós tot el territori. Oberts de bat a bat tots els abissos 
infernals. 


La Rermesse i l'harmagdon dels repulsius mel-liflus bel-licistes (els 
religiosos, els fanàtics) (les forces per a l'extinció de les espècies i 
la inauguració final de l'era apocalíptica) els quals, sota les 
ovacions constants de cuques, corcs i escarabats, instauren pertot 
merda i ruina. 


4 Cuinats pels elements/ Ens hi trenquem les dents.x 


Sentíem bruels de traidor qui es crema, de bruts estiracordetes 
per als qui cada guardó rebut havia estat contaminat amb llavors 
de torturada mort, sense antídot ni conhort possibles. 


Es creien individus singulars i superiors. No sabien, innocents 
putrefactes, col-laboradors dels assassins, que cap individu no és 
ningú. 


Jutjats tots plegats com a espècie, o millor, com a planeta inic 
(pedreta negra), pels nou molt mestre-titencs jutges (els nou fetus 
afollats qui governen l'univers), els quals són uns barrets de rialles 
qui, per comptes de neu i de mannà (tot el mateix), fan caure 
enjogassats esfèrules de càmfora, i, més seriosos, talismans 
radioactius d'agònica mort. 


Llambresc, me'n torn enrere entre tenebres. Ombra qui es fon. 
Foscants elastòmers. 


Ja us hauré. Tard o d'hora. Això rai. Pel cap baix un per un. O 
potser un contra cinc. Això no és re. Dues o tres grosses de cop és 
però massa gros àdhuc per a manguis. No et vols fent el foll. Tots 
som necessaris. Mantín-te en forma, i au. 


Els herpetòlegs a la jungla es moren de vergonya — els surten 
urçols, furóncols — els assetgen el trau trenades morenes — 
esdevenen doncs dubtosos de l'empresa — psitacosis i paparres, 
papagais i d'altres paràsits, qui se'ls sinceren xiuxiuejant-los 
proemis als pòrtics i nàrtexs de les orelles — estranyes paraules 
sàvies — en llenguatges totalment críptics — o se'ls fa rovell a la 
pell — ah, i llurs vits se'ls aprimen i retorcen com circells — per 
això, per recomanació de les dones, putarres totes, es fan picar el 
piu per la miraculosa serp — i se'ls engreixa — els creix fins que no 
els cap als pous de les femelles, les quals tanmateix com s'hi xalen 
— llurs pous tan ben emprats — els cancells a bastament regats 
per destil-lats energètics elixirs, i rics mannàs, i d'altres goigs i 
apotegmes, àdhuc les mosques, escoltant-hi, badabocades, s'hi 
rabegen qui-sap-lo. 


Una mosca no fa estiu..." i fes-li de bo a en Bertran, t'ho pagarà 
cagant... 


Funàmbul per la noguereda, consirava amb tèrbol desdeny en el 
xaró Bertran al-Maarrí, el veterà herpetòleg, de qui la franca 
actitud davant les innombrables fortuites malaurances i 
malvestats dutes per les xanxes i capritxs de la natura i pels folls 
habitants qui s'hi fan, el teixeixen de melangia i el sedueixen a la 
idea sobirana que, com per als muricecs i els centpeus, i d'altres 
confessos espietes, copietes, i xerretes d'allò que fem, lluents i 
opacs, cal segellar amb insinuants (sinuoses, insidioses) catacresis 
(les serps del pensament), i ja sense més matisos, que la balança 
del poder mai no romandrà equilibrada, i que amb això doncs cal 
poder gosar pactar pactes amb l'enemic. 


El meu rebuig i el garguirot enutjat que etzibava injustament a la 
noguera vora on rac, el fa plorar tinta d'estalzí. Les nous, tacades, 
em repten amargament — estic, com qualsevol altre carallot 
bucòlic, balafiant forces. 


Car, com el poeta Narcís Budellaire, soc, embromat, dels qui 
veiem, lluny dels nefasts asfalts, als diferents cels nocturns i 
diúrns, les llúdries dels llamps llençades pels estanys remoguts 
dels firmaments, i les barbes blanques dels lleganys davant la 
carota de l'enfebrada lluna disfressant-la de saberuda... 


Tostemps contemptuós del plepa Budellaire, i nogensmenys, en 
instants baixos, em perd per l'inexistent amb bajanades força 
semblants a les seues. 


En tot cas, cal estrènyer's la corretja, i anar-hi. No fotre-hi re (com 
recomana constantment el Budellaire) no és cap opció. 


4Atès el fet que certes amistats us volen de dolent i us duen 
llavors a prou abjectes auoleses, penseu amb raó que més us 
valdria, com el rinoceront, anar sols pel món.s Dit pel Buda. 
Més val sol que mal acompanyat... Qui va sol, peta, rota i fa el 
que vol..." 


Amb ma cosina, na Fructa Paitopí, la del coll de polla plomada, la 
qui altrament gairebé tot ho fot a la xamberga, vàrem reeixir de 
fer rodar pel roder d'herba fressada i gebrada el carro de foc i 
sofre fins al terreny dels letífers autòmats morts, portadors 
incansables del virus de la violència contra els qui romanguérem 
treballant, productius en l'harmonia. 


Bruixots qui pronostiquen imminents i molt salvatges malvestats 
de fi del món, els grans conqueridors de merda qui ens envaeixen 
i podreixen, Ço és, els fatus imperialistes, els demagogs de la 
sublim inanitat, qui es pensen titànics tirans, i no són, com dic, 
sinó cagallons curts i llargs, amanits amb vòmit de gos malalt. 


Llurs horitzons, decadents pels quatre cantons, amb flasques 
fades idíl-liques òrbites on moltonegen, absents per sempre pus, 
llurs zombis estúpids i mal xerrats. Qui s'hi voldria2 Ecsi 


Rapaços ximpanzés dels mil dimonis, com se'ls arrela el carro de 
foc i sofrel Episodi digne de contemplar, meravellosament 
instal-lat i orquestrat, coreografiat. 


Com es fonen llavors els joiells de la presumpció i s'esbotzen les 
rescloses lluentament tessel-lades de l'orgull conqueridor, i s'hi 
panseixen les falenopsis, i l'argent esdevé argent viu, i l'or i 
diamants, i els vernissos i els ivoris, són de sobte requincalla, 
farfutalla, pampolatge, paravent, tot s'ha fos i és sense nervi. I els 
flascons amb perfums, estranyes molt agressives piranyes hi 
xarboten. I els zenits i els nadirs se succeeixen instantanis. I els 
lleures i els solaços s'interrompen per manca de Solell existent, 
car esclatava maniàtic i perdia els galfons, i no els trobaria mai 
més cap déu per cap de les fosques contrades del nogensmenys 
vastament estisorat, reduit, mal apedaçat, firmament... 


Llur món fet una merescudíssima molt fètida merda, perquè el 


nostre, harmònic novament, renasqués de les amuntegades 
malaguanyades cendres. 


(...) 


Tot secret, irat estripa'l. 


Això de la mort, fa riure del fàcil que és. 
Fàcil passatge. Mors osculi. 


Esser — no ésser. 


Un món de diferència. 


Hi pintes — no hi pintes. 
Poc o molt — no gens. 


On ets no ets. Traspàs tranquil. 
Ton cos carn d'olla — la fi. 


Temps huracanat. Sobtadament et desarrelen. 
Erets — no ets. 


No hi ha secret. Tot secret, irat estripa'l. 


(...) 


Faula del vaixell hipnotitzat. 


Diries que són dèries meues, mes sempre que hipnòtic m'he 
guaitat a l'espill, me n'he adonat. El meu cos és un vaixell que, per 
qui sap quina cosota hipnotitzat, va de nauíraig en naufraig. 


Mes és clar que al mateix temps penses que no és l'únic vaixell a 
l'univers que va hipnotitzat per qualque rucada o altra, per un 
quelcom malaltís i capdecony, per manies i lleis astronòmiques, 
per punyetes rai, ans al contrari, és que no hi ha re que, ben mirat, 
no sigui un vaixell hipnotitzat. 


Els egipcians mateixos ho vèiem de prou antic. El Sol és un vaixell 
raptat de nits i tanmateix (per sort, diguem-ne, tot i que qui sap) 


alliberat a la matinada. I tots els malparits prohoms qui han 
existits, engabiats en cuirasses de mites sense solta ni volta, han 
viscut i viuen hipnotitzats per teories i dogmes que només es 
creuen ells i els desgraciats qui els obeeixen i els foten la farina 
blana. 


I llavors què cony és la Terra mateixa sinó un vaixell manat i 
menat per les collonades físiques de la gravetat i les orbes 
voluntats químiques dels objectes boigs solts pel veinatge 
estratosfèric, i més remot i tot2 


Tot plegat molt primparat, molt precàriament mantingut, amb 
qualsevol moment la pasterada sencera podent anar-se'n al carall. 


I l'univers mateix2 No fotem. Qui sap si no és un vaixell entre 
tants d'altres...2 I una col.lisió d'allò més brutal entre universos 
qui te l'estalvia, miserable vaixell corporal més petit i 
inconsequent que cap altra miasmàtica brosseta de pols...2 


Vas pensant tot això (si fa no fotl), i te n'adones que has anades 
esborrant totes les costures entre la realitat del sensible i el 
reialme tèrbol i tremolós, desdibuixat, de l'imaginat, que són 
estranys llimbs fonamentats a l'enlloc i només per engrunes 
entrellucats amb prou feines en violentes il-luminacions de les 
quals tanmateix te'n desempallegues amb gran facilitat. 


De fet, tantost les veus i se't fonen totes soles, les ximpletes. 


I llavors, què2 Al fons del mirall hi rau, persistent, al capdarrer 
d'un reguitzell nombrosíssim de naufraigs, el definitiu. T hi guipes 
sense melangia dient apa, som-hi, passi-ho bé. 


Igni comiat el teu, ara que te'n vas a l'infern de dret, tombant-te 
una miqueta, amb sospitoses taques brunes al cul dels pantalons, i 
fent dasvidània amb la mà. 


Al rerefons el Sol mateix ha esclatat. Lluminària rai. Del darrer 
apocalíptic ocàs. 


Ambdós vaixells (el teu i el seu) a can pistraus. A perir parteres. 
Tot s'ha acabat com ha començat. En ou pollat. Cos afollat. Vaixell 
traucat. Closca borda. I au, als collons. Foscors dins foscors: i dins 
foscors, foscors. 


Meditativa cabra en ubla et vols. Quina enveja, noia. Car qui es 
voldria desconcertat vaixell d'humà2 Tan bé que s'hi està bo i 


rumiant teca i farratge, no pas carallotades hipnòticament 
mentalsi Au bah. 


(...) 


Un part a part. 


Qui em parí — un infant com cap altre — un altre cagalló en forma 
Si fa no fa humana — ben descansat romangué en acabat, cal 
suposar. 


En tot cas, no l'haig pas defraudat. 
Ha estada la meua vida una de perfeccionament quotidià. M'he 
anat perfeccionant fins que no he esdevingut perfecte. Perfecte 


per a morirím. Madur perquè la Mort em reculli sense por. 


Bon profitl 


Bon profit, noia, bon profit. No saps pas quin bon bocí et fots al 
papP. 


(...) 


Què fotia en Salomó (a part de si fa no fa fotre-se-les i 
fotre-se'n, en tots els mals sentits) amb les seues set- 
centes dones legítimes, i les tres-centes concubines 
d'afegitó, les quals diu la bíblia que servava en esclavatge 
O 'possessió', el malparit tros de merda...2 


Aqueixa és la questió que vull respondre avui, cars alumnes. 


En Salomó, barbablava repulsiu, s'escolloneix quan les acolloneix. 
Es mor de riure quan es moren de por. I se les fot i les fot, com 
dic, en tots els mals sentits. 


Quina mena de cap coronat (amb cagallons) no era aquell collons 
podrits de Salomó2 Era una mena de borbó encar no pas 
guillotinat. No sé què n'espereu les noves generacions2 Com més 
aviat no hauran desapareguts de la terra, millor. Car només hi 
porten verí i corrupció. 


Ara analitzarem quina mena de cap no era... 
Era un cap de ferro, totes ses idees eren evidentment rovellades. 


Era un cap de fusta, tots sos queixals eren corcats i pudien com 
l'infern. 


Era un cap de meló, i per molts de tastets que, desgraciat de tu, hi 
fotessis, sempre el trobaries fastigosament agre. 


Era un cap de carbassa, buit per dins i sonant a maldecap. Mal 
xerrat com ell sol. El seu patuès esfereidor. Els cuquets de les 
orelles qui mai el senten morts de fàstic instantàniament. 


Era un cap de timbal gros com el cul de l'elefant amb cagarrines. A 
cap capsa aquest cap no hi cap, clamava tothom, i amb raó. 


Era un cap de suro, com el suro que tapa el flascó (etiquetat 
falsament) d'una barreja perfumada (casa Puig, ecs), totalment 
letal tantost no l'ensumes. 


Era un cap de mort, responent amb estirabots a les turbulències 
que s'hi esdevenien, a la tomba del seu crani de monstre 
incestuós. 


Era un cap de trons, tràgic, patètic, sísmic, tempestuós, amb 
agressivitats de boig, obsedit per les orquestres espectrals de les 
seues creences genocides. 


Era un cap de cony, de cony ronyós, de tant gratar-se'l semblava 
la figa d'un malastruc espantall, amb músculs de musclo, i 
muscles d'areng, i amb les contundents ferums corresponents. 


(Com el cap de tot rei, bibliós' o no) era, com deia, un cap de 
guillotinat, i prou caldria haver començada la lliçó per aqueix cap, 
i amb això lleixar-la enllestida. 


Car prou és un cop tolt com tot cap de rei no ha de raure, sempre i 
pertot. 


En fi, ara ja ho sabeu, per si de cas éreu tan innocents abans, que 


encar no ho sabíeu. 


(a) 


De sobte l'ominosa presència inexplicable. 


Era, com tan sovint, per la nocturna platja sense lluna, el rar 
organisme perdut en el no re de l'enlloc, tractant d'entendre-hi re, 
per això m'empescava ficcions, i com més fosca la cosa, ficcions 
més elàstiques on les tendreses s'imposaven a la fi a les 
sinistralitats, on passar de les penombres a les tenebres no era 
sinó entrar en la sorpresa d'un qualsevol paradís... 


I de sobte l'ominosa presència inexplicable. 


M'amenaça el metàl-lic intrús cal dir que molt mancat d'elemental 
higiene car put terriblement a merda, i sé alhora que els lleus em 
bleixen tempestuosament, car no hec cap arma a l'abast per a 
contrarestar la seua, i l'angoixa de la mort m'arrapa. 


Para compte d'ençà d'ara, si de per cas sobrevius encar, que no 
pots mai, mai, sortir de casa desarmat. 


Riu sense llavis, monstre alXhili, l'intrús, la seua osca horitzontal al 
sec lívid visatge que se li transforma en S jaguda, en un dubitatiu 
infinit escapçat pel mig. 


M'he ficat a córrer esbufegadament relliscant per les esculleres. 
Adesiara caic i n'acab tot escoixengut. Tremolant de por, la pell 
em pruu i pessigolleja. Les bèsties i bestioles qui se'm mengen de 


viu en viu em semblen innombrables. 


Com camèlies esclafades, així mateix l'escàndol del meu magolat, 
maganyat, cos adés eteri i ara llagrimós i fent ganyotes per causa 
dels zelosos hams inesberlables de la dolor que m'infligeix qui 
m'ha enxampat, autòmat invasor, amb mà de mort, i qui es 
disposa, braç alçat, a fotre'm amb l'arma el cop definitiu. 


Via fora però al xiulet que el glaçal El xiulet xiula peremptori 
d'ençà del vehicle ornat d'esfinxs aureolades. El vehicle és ple 
d'austers àugurs i d'augusts harúspexs. Llurs auspicis o agalius, en 
mode lacònic, em són tothora favorables. 


Torn a renéixer, pit-ample, campió de bell nou entres els 
acròbates, i alhora l'intrús esdevé ferralla. 


Llenç l'esguard al paisatge, i 4dl'esquinçall, en altre temps 
bandera, entremaliat s'hi esmena. Torna a ésser-hi, plantat amb 
tot l'urc del món, ventall encès que enceta totes les fogueres de la 
resistència. A l'oblit s'enfonsen les fragilitats, i suren de la terra, 
evocacions carnificades, les corrues de lluitadors adés abduits per 
les gèlides fondàries. 


Suara l'autoritat dels profetes benastrucs qui em porten 
benastrugances col-lideix estrepitosament amb el tità llavifès. No 
són els meus endevinaires llunàtics papistes, és a dir, favots 
idòlatres d'aquelles ombrívoles gàrgoles de bronze que pengen de 
llurs temples extravagants. 


Són astrònoms amb cara i ulls, qui coneixen fil per randa l'aparent 
indelebilitat de la intimitat estel-lar, i que saben doncs distingir 
entre l'insignificant i l'essencial. 


Car oi que és difícil2 Els qui vaguem les nits som testimonis de les 
més estranyes manifestacions celestials. Aberrants, 


esborronadores. Cossos fugitius que s'embalen i fonen a la babalà. 
Sobtats col-lapses. Astres que esclaten sense ni com va ni com ve, 
projectant en llur obliteració la buidor enlluernadora d'unes 
lluminàries terrorífiques. Cel cucat pertot arreu, continu 
palimpsest, mai en repòs, mai no prou satisfet, és a dir, mai 
gloriosament mort d'una vegada, car tant de patir per què2 Per no 
re, reconyl Engeguem-lo a dida, horripilant firmament sencer. 


Per això, nocturns, tot ens fa por. Mal informats. 


Espectaculars fantasmes albirem que ens empaiten foscament 
triomfals. I pertot objectes, semblants a argues i bossells damunt 
la coberta en nit closa, ixen a obstaculitzar ns el trajecte, a 
estroncar'ns el progrés. 


Ens fantàstics ens atenyen tothora, o gairebé. Ens estalonen els 
ens irreals qui espurnegen i esgaripen mudament, amb llambrots 
extingits. Ens heuen pràcticament a l'abast, les mateixes rònegues 
grapes qui altrament guipes de cua d'ull enderiades a guixar 
màximes acollonidores a les sorres que orlen els freus d'on pugen 
les ferums del canyet en desori, amb cadàvers qui hi retrunyen de 
continu, nous de trinca contra antics de llonga data. 


I llavors, com òrfenes compungides, recordem els versos clàssics 
que miraculosament un raig de lluna sembla reescriure al cresp 
tot d'una llis del tètric bassal on fins ara hi remugaven ombres 
monstruoses amants de brees i fangs. 


I ara doncs, amb dolces gratituds, ja ens passegem menys 
al-ludits, com si les onades d'agressions minvessin com el torb 
exhaust, imaginant-nos alhora sendemans encar salvatges, mes 
probablement menys claferts de barbaritats i sabotatges, èpoques 
doncs de més segur sojorn, qui sap. 


Deien les ratlles que es bevia ràpidament l'aigua immunda... 


4Li penjava el pirulí entre les cuixes 
Allò volia dir que no era espectral 
Que l'aparició no era cosa de bruixes 
Ni que n'hi havia per a tant sidral.s 


I agraeixes tanmateix el fi entretoc, el cru aclariment, i estableixes 
dins ton fur íntim un modest gruix de conreu on creix la 
confiança. Tampoc no massa. No fotem. Car oi que ara mateix et 
sembla sentir que t'asclen la pell del coll claus o ullals molt prims 
d'ivori2 Com ara queixals d'enrabiat muricec, saps2 Esmolats i 
bisellats com els punxeguts niells per les incessants marees. 


O una impressió que et foraden el pit els fiblons d'escorpins de les 
cues de les mantícores qui un mític duler de faula sumptuosament 
fantàstica ha metjat, i acuitat i esperonat a cossars pròpiament, 
precisament per a l'atac a les víctimes qui es perden pels 
trencacolls dels saulons i les roques vora l'oceà malmirrós, les 
infeccioses arestes de les quals, de mides enganyoses i, amb tota 
cruesa, de formes voluptuoses d'esquers femenins, són curulles de 
riscs tant per als cervells com els (baixos) ventrells, els quals, 
sovint, temptats, pus tost obeeixen la, diguem-ne, carn que 
l'esperit. 


No. Són els dits del vell antiquari. 


Car fui mainatge trobat entre els vidres trencats de l'escuma de 
l'onada, fill de quina altra Afrodita i de Ningú, i salubrement nu 
bo i llepant la salabror dels còdols. Em recollí qualque antiquari 
qui esdevingué "mon pare'. 


Posseia a la seua botiga, que era de queviures i d'antiguitats i 
alhora també s'hi venien queviures, excel-lents cartells maoistes 
que sempre he presos com a exemplars de la vida normalitzada, 
on tothom som feliços i units pel ferm morter de la compassió 


mútua. 


Lluny doncs de les horroroses vides sacrificades debades als 
tribals, primitius, defectes de l'agror generalitzada, i la 
lamentació, l'abdicació, l'enveja, la gelosia, en un mot, la fastigosa 
cobejança, la passió asfixiant per l'adquisició, pel tindre més que 
no l'altre, alhora sentint-se tanmateix, per molt que tingui, 
sempre blasmat i ofès pel fet impensable de no poder encar tindre 
pus, i pus... i pus... Fins al feixuc esclat dels tensos òrgans, o 
l'estavellament tot-aclaparador dels atifells bèl-lics, i els letals 
vehicles muntants de faisó apocalíptica, cama ací cama enllà, 
bombes d'exterminació absoluta. Tots foten la mateixa fi molt 
espectacular. La fi del cagaelàstics. 


Hi llavors hi caigueres. Car quin impuls atàvic, quin enyor de 
temps avials, m'impel-leix a entrevenir, a frequentar, les platges 
inhospitalàries de l'hivern2 


Ila presència inexplicable... No podria pas ésser el mateix 
mainatge adés escopinat per l'oceà2 Un més dels inútils éssers 
incessants escopinats per l'onatge2 Organismes afusellats a la 
bestreta. Tret que aquest cop l'infant, son fat, son destí, 
s'extraviava vers esdevenidors més rigorosament criminals, 1 
esdevenia doncs un altre cansat faedor d'inútils monuments als 
adoradors del capital, mentre ell, rancuniós, esparracat, pudent, 
moribund, exhibint de nits tots els trists emblemes de la pobretat, 
cerca a anorrear el seu doble, la seua projecció bessona, l'altra 
evocació d'ell mateix, qui ha reeixit a fer-se amb un grau de 
comprensió de la inutilitat del jurcar-hi, l'esdernegar-s'hi, 
l'escarrassar-s'hi, per no re. 


Sèdulament, els meus imaginàriament sedosos samitells i 
mussolines anc no aturen de brunzir-li a les orelles. Allò també 
l'obsedeix, és clar. I l'esperona al crim alliberador. Cal que et clavi 
doncs, ara que és invisible, el seu xifarot entre els omòplats, el seu 


raor ben esmolat al si carotidi mateix... 


I llavors et marejares terriblement, i caigueres bocaterrosa entre 
les roques. 


En cas de greu terratrèmol tot es belluga astoradament. 


Amb el terratrèmol perdies el coneixement. En tornar a tu mateix 
a la prima matinada, l'enemic raia esclafat molt a prop teu. 


Tornares a la casa seriosament asclada tremolant de fred. 


Sabies així i tot que amb un enemic de menys... allò no anava 
gaire lluny... Els seus bessons (alhora qui sap per quina química si 
no pas bessons teus i tot) en sorgirien fins a la fi. Per què t' haurien 
de jaquir tranquil, amb tanta arreu d'injustícia. 


(...) 


Consuetudinari incident. 


Se'm va fer força estrany que aquella dona qui gairebé cada dia, 
llegint el diari, s'alçurava terriblement i desitjava matar el 
president, dient que s'hi acarnissaria i tot, quan li vaig contar que 
havia vist un dels repulsius bòfies de l'enemic cometre atrocitats, 
tot torturant molt cruelment mon oncle, i m'hi havia atansat part 
darrere i l'havia sorprès amb el meu meravellós estri reductor i 
l'havia reduit a un dau de carn crua no gaire gros, posem-hi una 
polzada i mitja de perímetre per a cascuna de les sis cares, unes 


divuit polzades en total, i el dau de carn qui era el bòfia reduit el 
ficava llavors a un petit receptacle de vidre gruixut que amb 
guants dobles treia del forn on el bòfia feia esdevenir roents els 
punxons i les tenalles amb els quals llavors torturava mon oncle, i 
el pot de vidre, quan la dona s'esfereí que el pobre bòfia es devia 
cremar a mort, vaig obrir l'aixeta d'aigua freda i el vaig omplir 
d'aigua, i ara la dona, abans tan agressiva teòricament, se'm 
planyia que si abans el cremava, ara l'ofegava a mort, i doncs, li 
vaig dir, això rai, i vaig agafar el pot de vidre amb el dau del bòfia 
dins i el vaig ficar al directament congelador. I li vaig dir, Ara 
estaràs contenta, criogènicament conservat, el teu bòfia dels 
collons. Tanta de pietat per a un miserable tros de carn crua com 
elll I semblava aleshores apaivagada. Però després, al llit, al cap 
d'una setmana o així, se'm planyia de bell nou. Aquell pobre 
home, tancat en un pot de vidre i congelat, com deu patirl I fou 
llavors que, tip, li diguí, Escolta, em pensava que érets més forta 
d'esperit. I no cal tampoc que pateixis per aquell malparit. Si 
amb l'extremada reducció del començament no l'havia espitxada 
de cop, segur que quan el fotia dins el vidre roent, n'acabava 
immediatament cuit. Així que totes les teues hipòcrites 
ploramicades' te les estalvies, que no van enlloc, noia. 


—Ets un despietat. 

—Només quan cal, noia, només quan cal. 

—Quines ganes m'agafen de divorciar'tl 

—Saps què2 Endavant. Sempre planyent-te'm, com si tot allò faig 
ho faig malament. 

— El veí, amb tots els seus predis i ramats, em fa la gara-gara. 
—Doncs ja et dic, au, endavant. I per a mi la veina, si em vol. I si 
tampoc no em vol, això rai, més glòria per a manguis, l'home 
sense pietat. Ferm contra l'enemic. 

—Un enemic qui també és humà. 

—ACcí és on la cagues de mig a mig. Són autòmats metàl-lics només 
avesats a les avoleses més cruels. No plegaran fins que ens 
anorrein... O els anorreem. 


—Ets capaç de tot. 

—Tret que no me'n vant. Llengua esquerada l'ham s'hi clava. 
—Massa savi, ets. Tu i els teus estris meravellosos. 

—Envejeta2 

—De tu2 Jo2 I l'oncle... 

—QUuè2 

—Sobrevisqué2 

—És a les muntanyes. Com van predigueren adés els infal-libles 
harúspexs i àugurs nostrats, El front dels resistents és predestinat 
a la irreductibilitat. 

—Doncs prou podrem. 

—Oi que sí2 


(Etc.) 


(2) 


Màgic pinzell el meu. 


I llavors, ni engruna de lleure. Soc el pintor que pinta quadres de 
moda amb la cigala. La cigala el pinzell, un pinzell que buida el 
pap sense vergonya. Lleterades d'espectaculars colors, segons les 
menges empassades. 


Qualcuns dels teus clients n'estan però amagadament tips. Tips 
d'aquelles colors fins a la marrera. 


Com els cretins fidels qui sempre s'havien cregudes les bajanades 
religioses, i un gèlid matí, esperant que els obrissin les portes de 


l'església, mentre el capellà encar cagava dintre, les canaleres 
(com ara claveguerencs clergues) se'ls pixaven sobre, allò em va 
oferir una nova idea. Ficava els llenços sota les antigues canaleres 
de les catedrals abandonades en ocasió de pluja forta. I llavors, ja 
ho veus, les teles rebien generosament aquells xàfecs 
ferruginosos, amb uns rovells sensacionals que ara enamoraven 
els xarons colons, crèduls enemics qui mai no entendran re del 
món. 


Així mateix, les revingudes deposicions d'ocells variats ans 
encallades a les canaleres ara afegien tons formidablement 
saborosos per al tast dels assistents. 


Amb to distès, mes amb front lleugerament neguitós, als 
vernissatges, a la fi pidolava comiat. 


4Si em fos llegut, els deia, m'absentaré. La inspiració em glaça els 
moviments urbans, les gràcies socials, perversitats i martiris, 
afliccions i entecs que només als genis ens assetgen, com bé 
sabeu, i, alhora, oi, els estridents cloquers de les fictes rialles em 
retrunyen a l'enteniment i em carden greument la girada, la 
illuminació, m'estronquen la inclinació, la tendència, i em 
trunquen tot plegat les hipòstasis. En fi, tant de soroll em 
transforma el pinzell en cosa xorca i eixuta, i allò, aquell ferotge 
destrempament, comprendreu que ja ultra. Amb segell entristit, 
m'entristeixce, i me'n vaig, amb el vostre perdó, amb la cua freda 
entre les cames, cap al meu privat can Pixapedret, llar sense 
maldecaps i on el silenci mana, i on la vostra velleta, donzella 
febril d'anys carregada, a son balancí a lloure s'agrunça, i alhora 
On, unça a unça, la vostra artística formigueta, molt assídua hi 
acunça ses inventives immaculades concepcions, jocs de 
figuracions que quietament descansada amb llets endolades abilla 
destrament i casta. 


Allò em recorda l'agostí qui fui (petit insecte d'agost qui sempre 


en el silenci al prat es rabeja), agostí sedós qui meditatiu esguarda 
les vídues xineses qui l'entrecuix es renten. Faldilles negres 
d'organdí que s'arregussen damunt les pells febrides (lluents i 
glabres) molt blanques i els pèls dels parrussos, endolats com les 
llets de mos ulls, ulls d'agostí endut pel vent de la inspiració de 
sobte esdevingut orb, i ell mateix no tocant-se enlloc, espargit i 
desaparegut, com polseguera al vent que, inic, tant no s'alçura. 


Lla nit s'instal-la i qui l'ocupa per a adormir-s'hi2 No pas eu, 
indígena. 


Després dels crits esfereidors, el sostre es dessagna, i el de baix, 
tèrbolament xipolleja, en aquella sang bruta, la sang del lleó qui se 
li abalançava, rugint com el vent descordat i els troncs que queien 
delerosos de mortaldat. 


Els crits dels de dalt qui es passaven a mata-degolla havien estats 
altament inquietants, i ara llurs sangs nauseabundes banyaven el 
meu terra. 


L'enigma m'esporugueix una mica. Res del que ensum no 
m'abreuja la crisi. Sé que els grills moribunds cridem contra la 
mort immediata sense interrupció i més fortament ni enrabiada. 


Món de totes totes incoherent, àdhuc per a ells. M'hi emmirall. 
Només puc discórrer entre discordances. Qui deuen ésser els 
morts2 La gent qui hi pujava no jaquien gaire impressió al meu 
esment. 


Potser els morts eren nous. Nous llogaters als pisos de dalt. Els de 
dalt sempre gasten molta d'agressió. Són els ocupants. Agressió 
no pas sols contra els de baix, també entre ells, amb potser més 
animadversió i tot. Amb nosaltres no balafien les emocions. Ens 
menyspreen olímpicament. 


Llurs subversives genives, malaltes de cacofonia, se'm juxtaposen 
als somnis dels sons fragmentaris que amb desesper verinós no 
assaig d'encadenar. 


Només quan dalt són tots morts, vulgars organismes debolits, 
fenòmens anatòmicament caducats, quiet i lànguid puc 
immergirm als reialmes extints on tothom anem amb aclucalls i 
només ens escauen moixaines i suaus ventijols de garbí als rafals 
poplitis de la cabaneta de les sentors dels conys esbalandrats i 
humits de bat a bat. 


En mig cluc d'ull i escaig, tot el paisatge ha canviat. 


Truquen a baix. Perspicaç malson el de suara on em guipava, en 
acabat de tants de dolcets plaers, del tot claupassat. 


La bòfia de l'enemic investiga els esdeveniments al pis de dalt. 
Com a sòlita consequència només rebrem els de baix. Cal emigrar 
sense dir mot, ni bordar mica, no pas sense fotre abans foc a les 
repel-lents pintures aitan estimades pels imbècils. 


Anuncieu-ho als diaris interdits. eMort per un estellicó de pinzell 
a la pixa que s'infectava i es gangrenava, el robust pintor qui 
abans es guanyà tants de peans per part dels idiotes de dalt, 
cometé la follia de no voler ensenyar-la a cap professional de la 
mort vigilada, és a dir, mèdic, que, com la mateixa bòfia i el 
mateix exèrcit de l'ocupant enemic, ens enjova perquè mai més 
gens no suréssim.x 


Amagat al cau, fenyent-me doncs altrament mort, em vaig guarint 
de les nafres causades pel foc de la fugida. Som a l'hivern i el fred 
que fot, els ossos se'm glacen. 


Hom se'n plany, soliu i aspriu, mag engabiat de les alquímies 
rares. El mal pertinaç que li fan les plagues el duen a l'agonia. Mes 


resisteix, i espia el trist paisatge. 


S'inclinen les corberes seduides per l'efimer encant de la pesantor, 
i, dessota, les torberes en prenen ombratge. Semblen llurs tiges 
enutjades reganyar. 


Aviat se li exhaureixen a hom els motius de continuar badant 
l'apagat espectacle, i tria d'entrar en èxtasi pels pòstums afalacs 
que rep preant-li sobretot el seu coratge... Eixiverna. Font de 
jovença. Es reviscolarà gairebé guarit. 


I així anar fent, fil blau fil negre, i au. I farà cap la primavera i les 
petúnies el somriuran quan, propulsiu, es passejarà amb els 
coixins de les crosses ben calats a les aixelles. I es tornarà a treure 
el pinzell, i la natura, amb l'escalf de la saó, en albirar l tanmateix 
tan xiroi, canviarà de pla o programa de soca-rel... i pertot hi 
veurà ell ara ocells si fa no fa paradisíacs piulant-li xanxes i fent-li 
guerxinetes... i es trobarà una goteta de robí a la torrada ungleta, 
la qual se li volia fer passar desapercebuda, goluda, en garneua 
onicocriptosi, per a beure's el vinet tota soleta... i qui sap si... 
somiar no costa gaire... les assassines rucades de la "normalitat i 
el seny se li acostaran serpentinament de bell nou a comprar-li 
quadres... i sa vida... encolomant allò als enemics... no haurà 
estada gens malaguanyada... no... no... gens... gens... ni mica, tu... 
au... NO fotem... 


(...) 


Temut. 


Érem muts, i muts preníem te. 
I prenent-lo parlàvem d'allò que temíem i havíem temut. 


I fou llavors, al cap de força estona, on l'amiga n'Aracne Çonglaç 
assenyalà: 4Nicht verschuvinden, verschuvunden.x 


I sabérem que l'espia enemic, l'orellut n'Orelles Datpelsés, s'havia 
absentat de la lleteria. I començàrem doncs de tornar a parlar 
amb la llengua. 


Molts fugien. Era immensament perillós. 

Qui ens escoltés, sense ésser racialment enemic, fora accessori, 
còmplice, del crim de llengua, i hom el titllava, enxampat, de 
prodigiós enemic de l'ocupant, i hom l'espellava, l'escorxava, 
públicament, excepte de titola, no fos cas que se'n delís, i abusiu, 
llavors, aquell cos escorxat, ara sotmès a l'estrapada, prengués 


mínimament per oci l'exemple posat al gros del mesell poble 
envait. 


(...) 


Cap importància. 


En Bo Bonet era un home bo. 


Tot ho trobava bé, i tot ho trobava bo. 


Li ensenyaves un camió desenfrenat carregat de bombes 
atòmiques i ho trobava bé. Li donaves un codony tot aspre, verd i 
cru, i el trobava bo. Li feies llepar el cony d'una mòmia i... 


Era una mena de sant estrany. Més estrany i tot que ja no és 
normal per a un sant. 


N'Agàpit Ximplelles em va dir. 


—Allò que en Bo Bonet és, és un tocat del bolet. Crec i tot que 
antigament els de la seua família es deien Bolet, no pas Bonet. 


—Hi ha certs bolets que són mòrbids esquers que, insidiosa, et 
para aquella monstressa' (femení per a monstre, crec), la molt 
puta natura. Els enverinats pels maleits bolets plantats per la 
traidora, et fan fer i dir les bestieses més grosses. 


—Et reverberen pel fèrtil meló avials anècdotes. sovint d'una 
opacitat brutal i pletòriques de petulants premonicions. 


N'Agàpit Ximplelles sempre li ha fet un deler enorme la fama. I 
amb allò sempre li ha abellit de demostrar els seus coneixements 
vasts com els prats argentins de la lluna. 


A exemple del pop amorós i enamoradís, qui com tothom sap, 
desa al seu si misteriós un nombre indeterminat de cors, pretén 
que cascun dels seus cors li batega apassionadament devers la 
possessió de sengles "popes', i que es capaç, no cal dir, amb allò, 
de cardar-se-les totes ensems. Una altra meravella de la sempre 
estrambòtica natura. 


A desgrat de les seues amors múltiples i concomitants, al 
capdavall no s'havia adés mullerat que amb una sola ambiciosa 
peripatètica la qual, pels seus consells, esdevingué sastressa de 


moda. Amb els diners que la dona acumulà, n'Agàpit esdevingué 
ell mateix l'home saberut, ple d'aplom, presentant-se públicament 
amb el forçut cofoisme del genet neuròtic, molt traçut amb les 
coses equestres i potser pastorívoles i tot, i coneixedor així mateix, 
amb un simple cop d'ull, dels secrets de l'atmosfera. 


El seu cavall campió de polo és diu Nínive. Nínive, com l'antiga 
Nínive de la història que ens conten els historiadors més 
primmirats, sempre immensament lleigs i torrats de tant estudiar 
paperots il-legibles i indesxifrables pantalles, Nínive sempre venç. 
Equip on jugui, campió que es torna. 


En havent sobresortit, estrident, entre l'estúpida 'vox populi", la 
bonesa inalterable d'en Bo Bonet, i doncs havent la seua celebritat 
augmentada fins a esdevindre gairebé abassegadora per a segon 
qui, el desesper corrosiu i l'agra visceralitat, i la inepta melangia, 
tot barrejat als balbs budells blocats del seu cervell encès, 
posseiren l'ànima amarga del genet neuròtic. 


Cridàrem un osteòpata que se'l mirés, i aquell home de males 
humors cròniques, en Ludus Ludi, es deia, examinà l'espècimen, i 
n'esdevingué estupefacte. Amb derisió se'l tragué de sobre. 
L'omplí de crus retrets que ningú altre no sentí, car eren ells dos 
tancats en llur privacitat inviolable. La cambra era insonora i 
hermèticament closa. Per això jo ho sentia tot. 


—Fuig, home, fuig. A ésser subtil ningú no em guanya. Els del 
mateix ram ens coneixem d'avantconsir i tot. Petits signes, 
tremolins de serrells gairebé indiscernibles, curts marges als 
miralls dels esguards, detecten el grau d'intenció que volem 
projectar amb l'alta saviesa que gasten eixament i atretal els 
altres simis muts. 


No m'endinsaré en llurs estupres recíprocs. Es muntaren alhora 
no sé pas com. Envitricolladament rai. Llurs caspes es mesclaren 


com nivosos brins de polseguera. Llurs guitzes agudament 
guiades d'eugues agusades justament a l'emotiu voraviu del cul 
esclataren com barrots d'ardent dinamita que entrexoquessin 
abruptament. 


L'esdeveniment no anà més lluny. Tot plet tolt d'arrel. Eixiren de 
l'uix com dos frescs fruits primerencs. 


Camí de casa, tornant de la clínica, em trobí amb en Bonet. 
D'arrencada, sense pensar-m'ho dues vegades, tot allò li ho contí, 
i l'home bo, no cal dir, ho trobà perfectament bé. Com jo mateix. 


Ni ell ni jo no en donàrem cap importància. Ben fet. 


(...) 


Carles, el rar ocell imitatiu. 


—Car les paraules de la falsia fàcilment són eixides de la boca, 
mes dificilment hi són tornades, mills li convé al savi no dir sinó 
merda a tot — anava dient en Carles, tot passejant soliu per la 
voreta de l'ample riu, prop el casal enyorat. 


—Car les paraules manquen de sentit, ni l'horitzó, ni l'aire, ni el 
cel, ni l'aigua, són re — continuava dient en Carles al bosc amb les 
boscarles. 


Xiulaven entre senills i bogues les boscarles doncs, i així mateix 
les caderneres. També, per bogars i senilloses, amb un rogall, 


enronquits potser pel fred d'anit, cucuts i còlits. 


—No hi entenc re, car les... Car les paraules... Car les paraules 
manquen de sentit. 


I així l'apellava jocosament tothom qui el coneixia de lluny: Carles 
Paraules. 


—No sigos doncs ventolà — digué la boscarla — segueix-me si vols 
— i de canyís en canyís anava volant i en Carles darrere, encantat. 


Banyes el cucut ficava al còlit. I el còlit feia el qui com si no hi soc. 


A una clariana, tallarols, bruels i boscarles. I Justament, en Carles 
Paraules tot altre mot se li aturà a mitja gargamella. 


Entre verns i pollancres, amb el cap sots l'ala, avorrit verdum 
enyorava tàvecs o vespers. O fibló d'escorpí, si més no, que hagués 
encallada la fastijosa disbauxa que li torbava ensems els circuits 
complicats de les abstraccions i l'atmosfèrica incandescència d'un 
vespre evanescent. Confús. Confús, malament rai. Cal calia pensar 
en quelcom de diferent. Estòrcer's d'aquells neguits circulars. 


—Ignomínies domèstiques — piulà com qui fa ecs. 


I llavors badà ull i romangué sorprès per la facilitat d'aquells 
plàstics simulacres a balafiar cabals importants d'identitat. Car oi 
que tots tres es desfeien en mocs2 


Cert. En Carles, la seua dona Scarlett hi cardava, entre carlets i 
moixernons, amb un drut amant d'aventures, la seua cuca son 
moixó bequetejava assíduament ans brava, i carlets i moixernons 
semblaven tornars llenegues com l'amant s'esllenegava i a en 
Carles... 


A en Carles se li esllenega pirrossa... i ensems l'ésser sencer, car 
volia esmeperdudament pelar-se-la, mes davant la benèvola 
boscarla, vergonyeta, i no gosava pas, i mentrestant se li desfeia 
de desig la porra com pirrossa que es desfà, i el vent se li enduia 
bocinets d'ell mateix, se'ls li enduia com minsos propàguls de 
lleterada, riu avall i entre ribes, a propagar-se'n enjondre i fins qui 
sap On. 


—M apirròs... Soc part de carranxa com porra o pirrossa de 
boga — va dir encar. 


I per a més propàgul, n'escrigué entre canyissos, de l'efemèride, 
un llibret escanyolit. Aquest. 


Amb un punxó en tendres fulles de canya que el vent dugué al riu i 
el riu, com sempre, enlloc. O a la falda d'una verge idiota qui no 
sabia de llegir. 


S'atansà, ominosament, entre brees i quitrans, al casal acolorit 
que era el prostíbul de dellà el riu, exclusiu per a la classe baixa. 


Oí rere la bardissa els assenyats diàlegs de les assenyades 
prostitutes. 


Et demanen per què fas aquest ofici, i per què no et casaries amb 
algú qui t'estimés, com ara ell. N'hi ha qui et llagrimegen i se't 
moquen, emotius, als pèls de l'aixella. 


I els pitjors els casats. Tots al-leguen que llurs mullers són 
'castratrius'. I que ronquen, i bavegen i es peten molt 
mefíticament al llit. 1 que pateixen de totes les malalties del món, 
truges infectes. El meló tocat, el ventre efervescent, les cuixes 
gangrenades, el cony no en parlem, quina monstruosa font de 
menstrus i afolls tots barrejats, una ebullició abominable, una 
caldera de bruixes... Velles ressuscitades pels malignes 


exorcistes... qui se les cardés, quin suicidi simultàniament lent i 
esgarrifador, de mai no acabar, endurant una tortura incessant... 


A diferència dels de més altres ocells imitatius, estrafolaris 
contrafaedors qui escarneixen i estrafan veins i màquines, en 
Carles era mut. 


No pas que fos mut, mut, car parlava per a ell mateix, mes 
altrament no parlava mai, ni amb veu metàl-lica, a tall dels 
còrvids, ni encar menys amb la veu dels virtuosos ocells lira, i els 
moching birds' tan oportunament simfònics. 


Quelcom li estrangulava la determinació, quan havia de parlar de 
debò, és a dir, amb altri, ni que fos un "inferior. 


Una atracció primigènia, irresistible, per l'oceà, l'hipnotitzava. A 
manca d'oceà, tota font, ni riu ni duad, ni toll, ni bassa, ni estany, 
ni llac, ni mar interior... també l'atreia... 


I si mai era sol a casa, jorns de pluja, llambregava finestra enfora i 
esguardava bombollejar els tolls tot just inaugurats... 


S'hi plantaven sovint ocells si fa no fa aquàtics. De primer hi eren 
surant i bogejant al cresp... Amb una segona llambregada, se 
n'adonava de quins elements no eren constituits aquells esbarts 
que s'hi rabejaven... Els voltants esdevenien atapeits aviaris — 
cignes, ànecs, tudons, coloms — els quals al cap d'estona no raien 
al cresp, ans submergits, i al fons del toll, esdevingut pel diluvi 
estany, hi feien llurs mateixes feines, i allò era com ara per a 
trastocar qualsevol... El cresp de l'aigua havent tot de sobte 
esdevingut el fons... Quin mareig, quin maldecap... 


I se n'adonava, en Carles Paraules, n'era conscient a un segon 
llivell, que havia entrat en un nou somieig. El seu perpetu somieig, 
amb els breus picants somnis com ara propulsats, impel-lits, a raig 


per ariets hidràulics ocults entre els baluards, passat el glacis de 
ca seua, n'estava avesat, tret que de vegades la por al no re, a trenc 
d'abís, el feia esclatar, i romania severament commogut per cap 
cavernosa sepuleral al-lucinació, i el crit implorant la mare emès 
pel seu doble parit pel somni mateix, un home obsedit amb certes 
paraules extretes de les enraonies execrables que sent quan 
escolta mig amagat, invisible, entre la gent, les quals martellejants 
paraulotes enceten al seu enteniment forats buits on tot discurs ni 
enraonament es nega, com ocell empastifat de brees i quitrans a 
l'oceà pol-luit. 


Per què la por2 Per què tanta i tan sobtada2 


Tota fi resol la resta de fins ara i la declara totalment inútil. La 
vida és fatalment supèrflua. De tots afers, abstén-te'n. Viu feliç en 
l'oblit. 


Si hi hagués l'indret... Aneguet resolut qui s'encamina vers 
l'oblitatori. L'oblitatori, quin delit, vósi 


L'oblitatori2 Sí, l'indret on t'esborren les paraules obsessives. Com 
ara el sinistre mot propaganda'. Rere el mot propaganda s'hi 
amaga l'infern en tot el seu majestuós "supliciari innecessari. 


Car tot pensament al món és horrorosament fortuit i arbitrari. 


—Entreu a l'oblitatori i allibereu-vos-en per sempre més. No us 
tornaran a neguitejar anc pus. 


—Tota memòria de tu interdita, impossible, damnatio 
memoriae'. A prendre pel sac pel darrer cul de sac del no re de 
l'enlloc, si em veus per on vaig. I tant. 


—A l'oblitatori tot s'oblida. S'hi esborren definitivament i 
automàtica els constants palimpsests del pensar, les ignominioses 


sequències de romanents mal teixits, ni lligats o encadenats, en 
raonaments seguits ni si fa no fa comprensibles. 


—Sortireu de l'oblitatori totalment nets. Cap pecat ja no us rosega. 
Cap obligació ja no us escanya. Cap record ja no us llasta. 


—Sou lliures com els ocells. Sou ànimes salvades. 


Va sentir la porta de baix. Amb quin foraster no li fa cap avui la 
dona2 Amb quantes de contorsions ni atzagaiades no escruixiran 
matalàs i flassades2 Quin desori no jaquiran darrere que bé caldrà 
aparionar després2 Eixarrancaments, sacseigs, escàndol 
inalterable. 


Ara, quin astorament el seu. 


Tortuosa perplexitat davant la incomprensió, allò de no saber 
articular d'on poden extreure plaer amb aquella paròdica 
gimnàstica llur. Consternació davant l'embordeit simulacre que 
enranceix àdhuc les humils exaltacions de les prostitutes del 
prostíbul de bon preu als afores, no lluny de barri dels gitans, 
rònecs cancells i esberlades cantonades on el Paraules, 
impassible, impalpable, incorpori, per estrany caprici es troba no 
pas rarament fortuitament present. Sovint hi sopa àdhuc. Xintz 
amb zínnies dibuixades damunt la taula. Seques amb botifarra. 


—Em tenen així mateix preparada carn ben mastegada, 
ensalivada, per quan se m'acabin les lentes corregudes pels 
encontorns. 


Melancòlic en la seua ridícula impotència, n'acaba potser mig 
torrat. I ha llavors la intuició inescrutable que és immune a la 
crueltat ambient. Que és ja una despulla sense cap dels signes 
antropomòrfics. Pàl-lid pansit còmplice. Potser d'incògnit el 
gendre del patró i tot. Una neguitejant impressió que hi ve a 


espiar per a la bòfia, o per al cap dels gàngsters de l'altre barri. 
Trets d'albardà, amb cap impecable cervell androcèntric, ans 
decididament femellenc. 


Anòmal animal qui ix de la runa d'una antiga necròpoli gens 
fragant. Escotiflat arraulit mocós qui amb escarafalls lacrimògens 
us etziba ganyotes d'indignació irrefragable. Rar ocellot, què hi 
deu fotre per aquest darrer lloc on impera la inanició tal qual i la 
de les idees. Hi abunden els morts literalment de fam. I pel que fa 
a les idees, no n'hem sinó de ben barroeres. 


Brètols amb idees de cementiris on conrear-hi membranes per a 
zombis espatllats, per exemple. Esbarts. 


Carles, troba-t hi un talismà. Espolsa-t hi la polsera que 
ensopegares a la polseguera. Enlluernat pels flagrants llambreigs 
t'assalten vel-leitats coreogràfiques. T'allunyes del veinatge ballant 
amb la inversemblant institutriu del teu magí més romàntic. 
Gendre del patró qui retràs, gens mesquí, un esbiaixat elogi del 
vessant pràctic del negoci. 


I llavors, ben fet, et veus gendre agenollat. Vanitós, t'has apuntat a 
la sola secta de la paraula vera. La secta idiota per a adeptes encar 
més cretins que de costum no són els cretins més coneguts. 


Has venerat el sogre, detentor de tota la veritat. La teua inepta 
religió és confegida en barreig boig dels pitjors dogmes trobats 1 
pispats a d'altres llibres 'sagrats' reblerts de puerils ximpleries. 


4El sogre pot a les fembres toldre el nas, i els llambrots, i les 
orelles, i les mamelles, i, si ops és, cremar en foc.x 


Aixafat completament per les rodes implacables de la superstició, 
l'orinal del sogre se't torna el teu sant greal. Saps que la fi del món 
és imminent. Has els budells impactats per l'impacte que sents a 


la pell, presagi que no et desencastes per molt que et prui ni 
cremi. Cal que tots tos pecats hagin prescrits. 


Tot lleure t és proserit. El teu deure únic és complaurell. Tots som 
germans. Al mateix foll vaixell d'un univers condemnat. Quan 
s'amotinen els fratricides, per força tot resultat és pírric. 


Rampant hostilitat pertot arreu. Només els purs adoradors del 
sogre restarem prou rentats. Ànima relluent. Vulgues-te verm 
aixafat per la seua bota de nazi. 


Amb sos darrers agònics tremolors, verm fidelíssim, no l'acusa 
pas de cap crim, ans se li mostra, entre les maleides dolors, 
immensament agrait. 


És el teu valedor celestial el pare de la teua excelsa avoltradiu, la 
gran majestuosa deessa ta dona. 


Quan ell ara mateix se'n torni al cel, entre els guerrers nacional- 
socialistes formats a tall d'eixam de borinots, tu també hi 
entraràs, verm aixafat a la seua bota ferrada. 


N'hi ha, com sempre n'hi ha hagut, els qui suen sense surar, i els 
qui suren mercès a la suor dels qui suen. Hom del món se'n burla 
esmeperdudament. Tot un carallotada sense cap ni peus. La 
hipocresia un mal que cal desarrelar. Els capellans de merda 
només viuen d'enganyar i per a enganyar. Agraim la sinceritat 
amb la qual sempre per ells foren tractats. 


Irreductible ramat el nostre, tots ensems, a una, "un dos, un dos, 
portes del cel, xazaml I llavors... banzai/ 


Recony, si hi farem forrollal Sogre al tron i gendre discretament al 
petit seient iridescent, seduits ambdós pel pèndol que mai no 
s'atura, infinit... 


Infinit... infinit... 
Oh enagrit gendre demolitl 
Tot allò per a això2 


—Ecsl Ja et dic, ecs. 


(...) 


L'Exili i l'Enyor anàvem de bracet. 


Exiliats del reialme totalment pacífic del no re, on cap necessitat 
no t'assetja a cap hora inexistent de la durada sense esquerdes ni 
osques ni ascles per on immiscir-s'hi l'horror, i llençats sense cap 
culpa, com cap altre rèptil, gens cerimoniosament, a l'enorme 
complexitat i a les òrbites en constants col-lisions de l'infern d'una 
esfèrula esbojarrada i condemnada a l'extinció (closca de nou al 
maelstrom), en un univers on tot va banzim-banzam, a 
garrotades, sense mirar prim, ell mateix leri-leri al precipici de la 
destrucció absoluta, i absolutament i colossalment sorollosa, i és 
clar que amb tots els agònics presoners atrapats dins, no hi ha 
cosa més normal que ens passem la putejada vida enyorant el car i 
dolç reialme de l'eterna tranquil-litat on fórem — o pus tost no 
fórem, per a més felicitat encar. 


Erem llangardaixos amb el sensori esvalotat, tanmateix prou 
cerimoniosament jugant i ballant cua-eixerits rere la bala. 


Descampat de la mitjana avall, el riu no semblava perillós ni 
estrany a la primera llambregada que hi gitaves. Notaves que hi 
havia cards i orquídies al coster. 


Hi jugàvem en jorn esplèndid al nostre "pedipiludium' i ens va 
caure la bala a la duad. 


La pilota empesa massa de biaix per cap guitza mancada, féu una 
estranya paràbola, una mena d'interrogant que zigazagava, i que 
al capdavall, efectivament, espetegava a la duad de baix. 


No sabíem del cert ni que la duad existís de debò. Mes és clar que 
cada riu al món és una duad. Una duad claferta dels membres 
amputats, i de tots els cossos si fa no fa sencers, i les carcasses 1 
les carronyes dels combatents exiliats qui som a l'esfèrula. I no 
oblidéssim pas d'esmentar que van acompanyats de totes llurs 
merdes cagades tot al llarg de llurs vides (vet ací oimés la pudor 
que foten), no fos cas que, quan ens calgués refer els personatges 
ens en manquessin de cascú un bon tros. Sí que faríem goig 
llavors, quina cara de vergonya no ens queia per terra perquè ens 
la trepitgés tothoml 


Quins esperits angèlics o demoníacs, tant se val, no ens inspiraven 
aquelles penetracions, joves llangardaixos inspirats pels malignes 
poders de la natura 


Pels prats vaques o cabres profanes i sagrades anaven mastegant i 
remugant els fulls de la història de la il-lusa humanitat. Sabíem de 
feia recòndites centúries que tot argument ni embrionària 
estructura no són sinó esquers que fan salivar les abruptes 
extincions, gegants il-limitats en forma de negres nuvolades. I que 
les històries, bah/ 


Car les paraules no serven cap ni nul sentit.Calderonades de 
cartutxs despesos, candeles sense blens. I que cascú dels idiotes 


jugadors hi som excedents. 


(A ca de segons qui, llegia que el mot "nit" vol dir mort, la Mort, 
cadàver, avantpassat o ànima. I que el mot 'duad' vol dir déu, ço 
és, la cosa estranya que de lluny o de prop decideix com tot no es 
va espatllant. En canvi al cals ortodoxos la nit, contràriament al 
jorn, és el període del dia on el sol ha fotut el camp tan lluny que 
tot hi és fosc, i la duad és una torrentada merdosa, el corrent de la 
qual no sols s'emporta la merda, s'ho emporta tot de dret cap a la 
gran cascada, l'iguaçu, de l'última destrucció total, perquè la 
balança de la justícia pòstuma s'abalanci tota sola no re avall, i 
au.) 


Un accés de tremolins i basques ens féu vomitar tant de fel que els 
pots rovellats de les conserves hi suraven com vaixells en riu 
negre de verí, destinat, congost com més anem més estretet, a 
ofegar-se tot sol, eunuc desesperat, invident albardà, encallat a 
l'úter i escanyat per la cèrvix de cap divinal odalisca massa obtusa. 


Ens rabejàrem a l'atzur, i l'atzur s'anà esfullant en ambre, i al 
capítol vinent l'ambre es tornà carbó. I el carbó era la nit i érem 
carbó al riu. Hi rebotíem com les bales embarcades, tornant, sense 
saber-ho, on...2 


Vers el reialme enyorat, certament. 


(...) 


El xitxarel-lo Cirerel-li, car amic, de grata memòria. 


Sorprengueren el xitxarel-lo Malgròs Cirerel-li xuclant xones, una 
varietat extraordinària, n'era molt llamenc, es veu. 


En acabat, notaves que la seua punta del nas era de la mateixa 
umflor i el mateix vermell de son vit eixorivit. 


Sovint, amb l'apassionada insistència del seu 'llepadim- 
llepadum', els pèls de tantes de fufes de diferents matisos i 
coloracions se li aferraven com llapasses al voltant de la boca. Al 
voltant de la boca, una barba estranyota semblava portar sempre. 


Per a ell, la vida era una parada espectacular i rumbejant de 
rosetes que li gambejaven sublims i fimbradisses part davant. 
Disfressat de gos, sempre gaudia d'accés a les passants, qui, 
enrojolidetes, se'n reien una miqueta quan el gosset se'ls fotia 
davall les faldilles i els llepava la fufeta, i deien que era a causa 
que s'escau que aquell dia portaven la mala setmana, i és clar que 
els gossets, pocavergonyetes, re no els atrau pus que el menstrus, 
és matemàtic. 


Sí ves, dèiem, l'encaterinen esmeperdudament les fufes, què hi 
voleu fer, pobrissól Com a l'orangutà' l'enamoren els cacauets, a 
ell precisament això. No hi ha cap mal. 


En Melgròs Cirerel-li feia d'advocat defensor, i en les seues 
brillants actuacions davant els jutges s'escarrassava molt 
pertinent a condonar tota acte 'pervers' que trobava sempre 
'entranyablement humà", i que no eren sinó "dilectes delictes" que 
caldria esbombar perquè tothom els cometés si volíem de debò 
una societat finalment feliç), 'delits per què tothom es delitaria i es 
deliria, i que només els damnats delirants enemics del poble 
elidirien i delirien:, i llavors es consagrava ardentment, a fer 
condonar així mateix tot absurd "pecat" de "desviació 


contranatural amb la seua estel-lar eloquència de singular 
eficàcia. Demostrant perfectament cada cop que allò que no eren 
sinó activitats innocents, preciosos actes d'amor, que (ai, llasi) 
aquelles aberracions sub-humanes de l'altre cantó, el cantó tètric i 
sinistre, mòrbid i pútrid, és a dir, els despietats animalots sens 
ànima (quina angúnia fotien, els malparitsi) anomenaven 
perversions', eren, en realitat, ells, la lepra i el flagell, la pesta i 
l'epidèmia letal, de la inerme societat. Inerme, si no ens 
defensàvem sense por i apitrant endavant. I totes les dones 
l'aplaudíem estentòriament. I els jutges acollonits, rai. 


Al seu jardí, un matí de lleure on posava paranys contra els 
maleits cérvols qui se li menjaven tota la bona teca, el company 
Meelgròs en descobrí un pou artesià que, esplendífer, escopinava 
absenta. 


En patim enfits, deia. Ens anorrea les diferents correlacions 
òssies, ens fot el fetge de viatge accelerat vers el futur, les natges 
ens les engatja en la producció de laves fumejants, ens tracta tot 
plegat a destralades, i sembla que amb el pas de l'estona no se li 
escurça gens la munició, no ens encoratja pas a l'ancoratge, el 
periscopi mentrestant, de tant d'usar'l, se'ns destrempa, i els 
norais on amarraríem l'artefacte ens esdevenen eteris, els ulls 
severament perjudicats amb prou feines ens discerneixen les 
façanes de les coses, sort que el nas, alertat per les sentors, 
s'exalta i avia folles riallades quan se n'adona que és tanmateix 
prou penetrant per a adreçar's de dret vers els flairosos nius de les 
mestresses, àdhuc salvant les desavinences de la menopausa. Com 
s'hi rabeja, meravellosament apte a fer-hi glops gens succints i a 
endinsar-s'hi com lluent batall de gong. 


La bòfia enemiga li col-locava punxents fíbules a la llengua, i amb 
el cruel impediment, en Melgròs trià morir. 


Crec que si t'afegeixes a l'escarit seguici del teu propi enterrament, 


m'havia dit una vegada, podràs comprovar la ridícula hipocresia 
dels quatre gats esgarrapats qui et conegueren. 


Esparsa hi era la gent. Pràcticament només dones agraides qui 
ploraven com plorava l'heura damunt les tombes sota la pluja. 


Quin gossetl Episòdicament, qualcunes (les menys xerraires) 
n'escriguérem mentalment (d'esme) rabits (extasiats) elogis, 1 
àdhuc més fines, rapsòdiques, èglogues en paper. 


Un noema esdevé poema quan l'escrius. 


El noema és un pensament pres en particular, com a objecte 
mal-leable, fenyedor, manejable. Els noemes (els pensaments qua 
objectes) s'orbiten entre ells sense jamai estavellars, mentre els 
pensaments vulgars (els no-noemes) s'imbriquen i conflueixen 
constantment, i això et demostra que són insubstancials, i com a 
insubstancials no romanen, són essencialment xerrameca, 
oblidada tantost dita, car si fossin matèria (esdevinguts noemes- 
poemes) no es podrien tocar ni menys barrejar mai, com per a 
tota altra matèria, llurs partícules circumdants no els ho 
permetrien. Tot l'insubstancial s'evapora en el no re... 


Tant se val. Sí, quin gosset... 


Quin gosset més simpàtic, com l'enyorarem, dèiem totes, si fa no 
fa. El més simpàtic del món. No n'hi ha cap altre enlloc que se li 
acompari. Ses melòdiques mamades, trobava ell molt 
adequadament que els conys eren osques per als òsculs, i sa 
serpentina llengua s'hi empeltava com urgent esqueix de fantàstic 
botànic. I alhora el seu nas erecte ambtant a les rosetes s'hi 
enfonsava, com toveta vareta de saurí. Sense atrts, cavà2 Tan 
avesadamentl I com ens hi ostava tota pruijal Quin delit 
inoblidablel 


Implantació màgical Al trau del ses son nas hi creix, hi guanya. 
Te'n recordes, manela2 Merdadedeu, verga santíssima, i tantl 
Cada vegada més gros i esplendorósi Quin goig que feial 


Personalment, noies, feia a peu setze verstes anar i tornar només 
perquè mells tastés, cony i roseta, xarrupant tan afeccionadament, 
com qui xarrupa suquet de mabritjols. Ai, filles, ja us dic, potser 
ens morirem de nostàlgial Ja ens veus totes plegades cercant per 
tots els racons del món cap gosset vellutat amb cap petit fragment 
de la traça del nostrel Felices que fórem durant una beneides 
saons d'esplets extraordinaris, dècades immortals, inesborrables, 
no digueu, prou poguérem, noiesi Ningú no es plany. Tret 
(privadament) contra els repulsius saigs del sempitern enemic qui 
amb llurs opressores tortures ens el dugueren a l'auto-assassinat, 
pobrissonet rei de la marel 


Plorem-lo amb gràcia sobirana, companyes, som-hi, au, aúrl 
Descansa en trempada pau. No t'oblidarem pas mail Et 
recordarem cada minut de la nostra vida dedicada a ta insigne 
memòria, apal 


Ens allunyàvem de la pollosa necròpoli amb posats de trists 
esperits als quals qualque poder enemic vingut de dellà les 
galàxies d'esquitllèbit els emblava el cos. 


(...) 


Ens feia vergonya haver viscut. 


1.) Personalment, una insignificant figura, i tanmateix soc un 
tresor. Soc un tresor del seny abassegat al llarg i ample de les 
breus més brillants centúries. Obstinat com un fòssil a perdurar. 
Havent volgut esdevenir, tant com puc, permanent. Mena de mac, 
de roc, de còdol, mai no gastat del tot... 


2.) Després, m'havien estrenada un peça de teatre, i vaig dir a 
tothom qui em coneixien que, si us plau, no hi assistissin, car s'hi 
moririen de vergonya. Morir s de vergonya és una mort molt 
trista, els deia, i tanmateix els meus pares no em feren cap cas, i hi 
anaren, anaren a veure el repulsiu molt obscè espectacle. I la 
vergonya els matà. En sortiren desfets. Al cap de dos mesos mon 
pare peria, abans de l'any, ma mare també. Prou us havia avisat. 
Per aqueix cantó, no em puc recriminar re. 


3) 


Gent nua arreu: hi ha nusos tumultuosos de nus davant els 
taulells on serveixen nous, gelats i begudes. 


Els contàvem als de la cua que sí, ves, el nen ens va néixer mort. 
Curta història la seua. Encar més curta que no la nostra. Benaurat 
angelet, se li acabà el patir ben aviadet. 


De sobte, borinor d'imminent fi del món. De cap a cap, d'horitzó a 
horitzó, el mateix eixam de llagosts. Tot s'ho cruspiran, i 
nosaltres, desnerits fins a les agonies de la inanició, finalment 
també serem cruspits. 


Anàvem doncs de cul. Desori general. Volíem vestiríns i qui sap on 
paràvem els vestits, i ens embolicàvem amb les tovalloles i les 
ombrel-les, les tovalles i els tovallons, els tendals, allò que 
trobàvem. Insòlit desgavell en una rebel-lió de putxinel-lis 


explotats pels pollosos oligarques qui manegen i es maneguen tots 
els fils, i qui sota les faldilles et tenen i retenen pels pebrots i pel 
moixó amb tota ferotgia. I ara han podrit definitivament el clima, 
de tal faisó que el Sàhara prou ens exprimeix clarament, bo i 
caient-nos damunt com el vel asfixiant d'una nit eixuta i rossa i 
roent, tota sa rancúnia. 


L'environament global atia la fúria. Una fúria de revenja. Ens 
escanya amb un xantatge on ressonen, en forma de misteriosos 
cacofònics sorolls d'incomprensibles, gairebé inaudits, mormols i 
sarcasmes, les terribles amenaces d'una expiració total, una 
exterminació immediata. 


Esfereidors encants de la delinquència, els savis criminals qui 
inventaren tots aquells aparells i màquines de mort, interrogats 
amb mala llet rai pel risc monumental on ens fotien, interrompien 
a tot estrebar el despull de llurs cròniques clandestines (on, amb 
les presses, tot es confon, venes i veins, reines i reines, i sobretot 
els coets i les cuetes als barrets barroers dels albardans idiotes) 
per a un endemà inexistent, musclegen, arronsen també el nas, i 
se'ns trauen del damunt, si no les haguérem inventades nosaltres, 
d'altres les haurien inventades, potser l'enemic. 


Quin enemic, malparits2 Els qui vosaltres anomenàreu sempre els 
enemics som els amics i amants de la natura, els qui exhalàvem i 
amb tota tranquil-litat apreníem naturalment, els qui anàvem nus 
i introspectius pel món, empeltant-nos a l'ambient sense 
neguitejar'l gens, això vol dir, sense armar ns ni llastaríns amb 
màquines ni aparells que ens entravanquessin ni l'anada ni 
l'estada mai. 


Ensumàvem túixecs, metzines, verins... I la pudor d'estotjamocs 1 
pixavins. Aviciats als plaers artificials, amb totes les malèfiques 
màquines destruides, se'ls esvaeixen totes les buides il-luses 
expectatives. Foten cares de rucs. 


Quin talossos, quines soques, estimat Eustaqui qui et jaquires tu 
també enganyar pels 'doctors' assassins. I prengueres allò, aquell 
remei impur, com hauries poguda prendre qualsevol altra potinga 
letal. La ruà és un aixarop molt poderós del qual cal sobretot no 
ultrapassar n la dosi, la reacció podria ésser apocalíptica, cagaríeu 
potser tots i cadascun dels budells, i llavors, a continuació, 
d'escreix la resta dels òrgans vitals. Ara ja ho saps. Massa tard. 


Doctors de les ciències ocultes (ocultes per la bona raó que són 
perilloses i menen ineluctablement a la destrucció), amb quin 
desig no els lligàvem als tòtemsi Tret que érem pacifistes, 
elements equilibrats sotmesos al plaer atzarós dels platerets de la 
natura, i al capdavall, de què ens servia2 L'hora era tarda. El demà 
anorreat el teníem damunt. 


4.) Amb la revolució i les bombes atòmiques que atomitzaren tots 
els serralls i harems, únic indret on encar s'hi aixoplugaven 
aleshores femelles, amb un món doncs molt més gràcil, car 
alliberat de l'opressor domini femení, amb les gens 
entenimentades molt ridícules femelles, les quals amb quines 
solemnitats no invocaven ni convocaven tothora els déus dels 
orgasmes, i els mascles sempre embogits, sense comprendre que 
un cony es val perfectament un altre, o ben mirat qualsevol forat 
tendre, els darrers neutres eunuces sobrevivents hi érem, ens 
n'adonàvem, els singulars indispensables elements triats per la 
natura per a reconstruir tot allò que no fos fatu ni fútil de 
reconstruir, és a dir, allò que no ferís ni els ulls ni els altres senys, 
ni, sobretot, l'enteniment, el nostre do reconstructiu provenia del 
fet que fóssim els humans perfectes, sense senyals mascles ni 
femelles, divisions tribals que engalipaven el personatge i 
l'esperonaven despietadament a integrars a l'un bàndol o Valtre, 
cascun dels dos arrecerat a ses pròpies criptes, covant-hi 
exclusivament odis vers els adversaris, uns i altres robats pel 
deliri, on tombaven sovint i gairebé regularment, en relapses com 


més anàvem més esbojarrats, d'anorrear l'altre, i que amb allò el 
món finís d'una puta vegada. 


Salvàvem doncs aquell món enrampat, tremolenc, moribund, i a 
frec de pansirs i podrirs, a trenc de fotre el darrer buf, i au, a la 
feina, nois, i som-hi, i fonaments i celler amunt, n'assentàvem les 
bases, per al ressorgiment de l'edifici sencer, ara per nosaltres 
assíduament netejat, un món molt més net que no abans, amb les 
selves i llurs bestiotes eixelebrades restituides, i que doncs el 
tornaven a decorar sumptuosament, i, ja, amb nosaltres, els 
darrers eunucs, desapareixent d'un en un, satisfets d'haver posat 
en l'ordre primigeni un món, sense els maleits humans, perfecte, i 
és clar que per la nostra benaurada condició sense haver criat cap 
malignant descendència. 


5.) Gripaus i heliotrops somrèiem, i els velluts dels líquens ens 
estarrufàvem, i els pinyols descloíem, i els arbres recobràvem no 
sols el tarannà salubríssim d'abans, ans les dades antigues del 
nostre saber col-locar/ns perquè tothom hi cabés, tota lliçó ben 
apresa per tothom, amb ningú de pels voltants rebent cap mal 
bargany, convivint-hi sense rosecs ni amb els ànims massa 
esmolats, tothom havent-hi guanyat quelcom o altre. 


La vida al capdavall què2 Un feix de non sèquiturs mal vencillat. 
Cascú se'l lliga com pot, tasca ingrata, que sempre balla, cap tascó 
provisional no essent mai sinó graponeria, i el ball, no gens 
harmònic, com tothom sabem, és amb la mateix mala puta de 
sempre, la Mort. 


A la merda, i au. 


(...) 


Una greu degradació, i au. 


Na Tibèria Guix feia uns tiberis admirables. El nas se m'havia ficat 
a tremolar a la vera punta, i no era pas per les flaires saboroses 
que s'hi començaven d'ensumar, era, pus tost, l'excitació d'aquell 
sisè sentit, la farida, els agalius, que me'l feien bellugar, com 
agulla magnetitzada que apuntés devers les bondats del seu cony. 
A la cuina mateixa, bonhomiosament, me li havia abaixats els 
pantalons. 


—Si et penses, carallot, que això és un piu, et puc assegurar que no 
n'és, no és ni piu, ni piula com cal, és un piulet escanyat. Una 
piula xopa. Fuig-me de la cuina. Ací açò no es fa. AÇò són coses del 
llit. 


Escaldat, amb la cua com qui diu escuada, me n'he anat 
directament a la farmaciola, a ficar-m'hi l'embruixada pomadeta 
que m'han dit que me'l fa créixer. Tret que caldria que no 
m'esdevingués tampoc intoxicat, com aquella altra abominable 
vegada on se'm tibà tan esmeperdudament que em féu una por del 
diable. Temia que no se'm trenqués de tant d'esforç, pobre piu 
pioc, i que tossís per darrer cop els seus lleus i el seu cor liquats. 
Me'n record que em vaig dir mai més, i ara, qui ho hauria predit, 
dec ésser un romàntic boig, qui, terroritzat per l'insult de la 
Tibèria, hi torn com un ruc, a fregar-me-li-la, la pomadeta, 
apassionadament i desesperada, i alhora que ho faig, em dic, ai, 
que patireml Típic, com dic, de carallot romàntic, que per 
qualsevol petita bestiesa es pensa que s'acaba el món, que no hi ha 
demà, on les coses poden fàcilment tornar a mare. 


Na Teodòsia, vull dir, na Tibèria, és una aborigen grossa i grollera, 
la cuinera de l'internat. Li faig, perquè m'estima, de coquí o 
marmitó. De vegades em permet que me li atansi, i enfonsi el cald 
meló entre ses consoladores, reconfortants, i meravellosament 
monstruoses mamelles. 


A l'internat hi som quinze. Les altres catorze deixebles a l'internat 
hi són xiquetes. L'únic xiquet servidor. Catorze contra u. Allò et 
marca la vida. L'eunuc del palau tan jovenet. 


A diferència de la Teòfila, les xiquetes, però, les catorze lesbianes 
xiquetes, no em jaquiren mai tocar'ls re. 


Em dic Frederic August, com l'emperaire (l'emperaire, vull dir, 
d'un cretí imperi o altre), i mes certituds es divideixen entre les 
que s'apliquen a les multituds i a les solituds. De les multituds 
ningú se'n fia, i de les solituds hom en fuig. Com deia mon oncle 
Tit Livi Lovi, qui s'esqueia d'ésser alhora petit i pàl-lid, d'on que el 
seu nom (tit i lívid, si fa no fa) fos d'allò més escaient, la bona 
mesura és sempre raure fent assenyats equilibris al capdamunt 
del punxó del fulcre de la balança de cada sospesament 
d'alternatives vàlides. 


Procedíssim. Retrec el nom, Frederic August, perquè de petit, com 
sembla que gairebé la totalitat d'infants, el meus somnis desperts 
eren de vegades d'ésser un molt magne monarca qui ho manés tot. 


I el meu emperaire era un maleit molt admirable malparit 
manaire, com solen ésser i saps si llegeixes les antigues històries. 
El me emperaire, el seu absolut poder el compel-lia, es veu, 
víctima d'un cervell molt deficient, a una molt cruel conducta, al 
cap i a la fi inexcusable, irrehabilitable, de totes totes. Bestial 
carnívor, omòfag, sarcòfag, caçador i assassí torturador, no 
solament de milions d'humans, fossin tant se val, cortesans o 
pagesos, i encar pitjor de multi-milions d'animalons innocents, 


OSSOS, guineus, cérvols, porcs i senglars, cavalls, taures, no 
n'acabaríem mai... I de tota mena d'ocells. Per exemple els 
altrament preats i respectats marabús, qui, com els flamencs, 
podien fàcilment romandre hores i hores damunt una sola pota, 
de tal faisó que caçarils, ells, pobrissons, no li costava gens. 


Prodigiós erector, com dèspota o faraó qui erigís piràmides i 
ziggurats amb el treball de mants d'esclaus condemnats a 
l'explotació més salvatge, ell, refinat i barroc, era, com jo de 
marrec idiota, el campió indiscutible del progrés i la civilització 
intel-ligent. (És clar que com va dir un dels més desapassionats 
savis d'adés, la flor culminant de la civilització no pot ésser sinó 
el genocidi absolut, l'extermini de la humanitat.) Per a un infant 
ignorant, com per a qualsevol emperaire criminal, l'extinció ja els 
està bé, mentre siguin cadascun d'ells exclusivament qui la 
provoquin i l'observin. Reialme el seu i el meu sense escrúpols 1 
ple de fútils cerimònies, on hi caben perfectament, i àdhuc hi són 
de rigor, les atrocitats més exorbitants, i on els subjectes hi són 
com ninots de neu embrutits amb total impunitat pels rudes 
rèprobes armats i uniformats qui serveixen i idolatren 
l'entronitzat dictador. 


Hi tornava a pensar avui, quan rebia, regal caigut del cel, 
novament l'indeleble tast de glòria que em reforça la frèvola 
identitat, i em torna a eixorivir un piu adés massa vigorós i ara 
claudicant i debolit, com cada cop que, com avui, com dic, la 
venus qui corr em torna a passar davant. 


Certitud de la beatitud de la gerda beutat qui com benaurat 
cometa iridescent em travessa, i enllumena i enjogassa, el cel 
estantís del meu peripatètic (i patètic i prou) encantament i 
somieig, enfonsat en blanes elucubracions, carranquejant i 
repenjat leri-leri al bastó tort, carrer avall o amunt. 


Com me li adreç llavors, amb quina sol-i-verna animació, i me li 


confés l'enorme admiració, en una mel-lífiua veueta que és clar 
que no pot assolir la seua figura imperfectible, ara força 
allunyada, desapareixent fins a la pròxima, i de la qual en roman, 
surant per a mi eternament en l'aire, el seu somriure sempre 
seductor. 


No sabeu com us ador, damisel-la de mon cor. Soliloqui el meu 
d'amor, que se m'enduu a l'escorxador. 


Passava potser llavors un altre vell ensonyat i somiós, repenjat a la 
seua mangala. Fent camí pausadament, i ensems pausadament 
construint escenes als eteris escenaris del magí. 


No ens calia pas torsimany. Una capcinadeta, i au. O fent alhora 
zdràustvuite i dasvidània amb la mà. O... 


Labeç2 — vinclant lleugerament el cap, feia l'un, o potser: — Com 
anemP 


I responia l'altre — Labeçl O: Anar fentl. 

I au, cascú pel seu cantó, devers una extinció no pas gens heroica, 
és a dir, estúpidament tràgica, ans (immersos en blanes 
doxologies, mormolant cançonetes d'albíxeres i al-leluies) 


lentament, gradualment, esversadament, degradada... 


Ep, millor açò que no pas l'alternativa, com deia l'oncle Tit Livi, 
quan, a les últimes, també li anava tocant a ell tocar el dos. 


(...) 


Epítoms de pulcritud — les imparangonables coristes a 
les firetes. 


El Sol esclatà i tots els planetes que en depeníem ens esfumàrem 
ensems, esclatàrem com ell, i amb aquell terrible enlluernament, 
ja només em restaven a les retines imatges espectrals. 


I, efectivament, abans d'expirar, inspirat per la situació, me'n 
recordava sense premeditació d'aquells anys joves on vivia 
exasperat pels malsons recurrents on m'assetjaven espectrals 
aufranys, amb els quals tanmateix, al cap de dècades, em 
reconciliava, i àdhuc, intent infructuós, els atrac, fent-los "tites, 
tites" — desgast de recursos, tasca irrellevant, car em fugen, com si 
intuissin que tots els humans qui romaníem al planeta terra quan 
l'astre esclatà esdevindríem de mantinent zombis, convulsos 
esbarts perduts i embarcats pels ruinosos laberints d'un tros 
fumós i tanmateix prou sòlid, un fragment escalabornat i abrupte, 
desprès de l'empastifada esfèrula, i orbitant caòticament, ara ací 
adés allà, on tot, damunt, hi és podrimener on només els zombis 
podem surar-hi mica. 


Als zombis no ens cal respirar ni re. Som despulles vagant per 
l'indefinit infinit. 


Alhora, una bona notícia. Amb l'esclat tot-poderós, es trencà 
literalment en mil bocins el somni dels maleits cleptòcrates i llurs 
meuques, qui no en tingueren prou amb la descomposició i 
empastifament, com dic, de l'atmosfera, ans destruiren així 
mateix l'univers sencer, prepòsters esprintadors de merda qui 
corrien contracorrent, contra-natura, i amb els calerons que ens 
robaven al poble esclavitzat, s'amanien mentrestant, a exemple 
d'aquella parella d'impunes lladres explotadors (defensats és clar i 


com sempre per les pegues bòfies i els malèvols saigs de 
l'adversària civilització), qui ens havien tocats als pagesos d'aquell 
verals — vull dir, na Iris i en Silví Colca-coets — esplendorosos, 
luxosos, palatins, aixoplucs a Mart. 


Mart era ara quatre pedres boges i els cleptòcrates es fotien fotre 
per a l'eternitat, zombis ells mateixos quim si mai en trobàvem 
cap pel firmament, els zombis adés robats, ara, a hordes 
repetitives, trepitjàvem a mort, i a mort, i a mort, fins que ens en 
cansàvem, i ens en tornàvem a recordar, i els tornàvem a trepitjar 
a mort una vegada, i una altra, i una altra, i fins que ens en 
cansàvem de bell nou, i ja els trepitjaríem, això rai, en avinenteses 
consecutives. 


Coincidència dels blasmes acerbs que ens adrecem recíprocs, 
nosaltres, les despulles repulsives dels intrèpids i decrèpits 
proletaris adés servats en esclavatge i inanició, i les despulles 
encar més abominables i repugnants dels pirates de la total 
extinció, els corruptes Iris i Silví Colca-coets, i els altres il-lusos 
colca-coets germans llurs. Superílus omnívors qui, per cobejança i 
deler foll d'abassegament, s'ho menjaren tot, perquè no restés per 
als altres sinó pútrid col-lapse i aberrant nociu marciment, ben 
escalfadets i confortables, ells, en la intimitat de llurs coets 
directes cap a Mart, desitjant presenciar per les reforçades 
finestrelles (exactament com els cretins pretengueren de fer 
durant fosques centúries, un cop morts i ascendits al cel, i això 
seguint llur dogmàtica religió o culte sectari molt criminal, en 
realitat no re altre que abjecte compendi de totes les crueltats 
recomanades perquè els odiosos fidels les empressin contra els 
qui, immunes a la desgraciada falòrnia, romaníem no pas gens 
encomanats d'aquelles nocions llurs tan bestials), presenciar, dic, 
els condemnats romasos a l'infern terraqui, com ens cremàvem i 
patíem d'asfíxia permanent, dins una terra pràcticament morta 
que volien, abans no la perdessin de vista del tot, crus i dements, 
veure-la com, crebada tot d'una com bombolla, romania en acabat 


esborrada per sempre pus. 


Nosaltres, ara rai. La por a la mort és una por que ens manca a 
l'arsenal de pors que havíem la gent abans, en realitat, pel fet que 
som morts, els zombis por no n'hem cap. Som eterns en la misèria 
de l'eternitat. Mentre hi hagi matèria existirem. I és només quan 
la matèria foti figa que figa fotrem. 


Hem tot el temps que roman a l'univers per a abstreure's 
tendrament i tornar a repassar els millors moments dels temps on 
visquérem quan l'acció era —o imaginem, enyorívols, que era — 
divertida d'allò pus. 


Ens obsedeixen aquests temps, per exemple, les harmonies 
delitoses, on dansaven, tan elegantment, les formoses coristes a 
les firetes del nostre barri. Epítoms imparangonables de 
pulcritud, beutats qui ens encaterinaven, jovençans 
enamoradissos, tant per llurs figures de benevolents deesses com 
per l'estil de llurs gràcils rítmiques cançonetes mormolades tan 
roentment i trempívola, de tal faisó que les orelles se'ns enrojolien 
i ens cremaven de valent. 


És el passat incontrovertible2 O és reversible2 No tornarem a 
presenciar mai més les precioses al-legories d'aquells petits circs 
Si fa no fa opulents2 O lliures i estramps, sense necessitat de 
suports de cap mena, subtilment reclosos en una àrea imperible 
d'optimisme i de triomf, gaudint d'una plenitud sense fi, d'una 
supervivència sense colofons, la guspira de la recreació no 
encendrà de bell nou les melòdiques imatges de les noietes 
ultramundanes, espirituals...2 


Vivim en un món d'idees, ço és, d'impressions sensibles, d'ídols 
ombrívols a les cavernes mentals, d'eidòlons idealitzats, de 
projeccions astrals gairebé tangibles, de formes que tendeixen a la 
perfecció, vistes i sentides, doncs, als escenaris màgics del magí. 


Llurs impressions se'ns empelten als poders intel-lectuals veins al 
magí mateix, ço és, el sensori i l'enteniment. 


I allò vist i oit, ho tornem a oir i veure. I per tanta d'estona com no 
ens roti, vósl 


Al capdavall, zombis benaurats. I qui no n'està prou content és 
perquè no ho vol. 


(...) 


Nits de nas al nius — (tant de bo ens tornessin ara on tot 
és nit per a nosaltres). 


Rebíem als visatges i pertot el cos les carícies de les ferradures de 
les esbojarrades muntures de les hordes marcials i bofiesques. 


I ara, en acabat de la devastació, quan la polseguera al capdavall 
s'esvaia, els pocs supervivents, amb indolència poètica, com qui 
mastega pròpolis, esguerradots, i amb gambes no gens dretes, ans 
tortes i trencades per tots cantons, esdevingudes declinacions, o 
clinàmens, que canvien per atzar, sense cap mena de 
propedèutica, del tot involuntàriament, de direcció, i trepitgen 
llavors ciclàmens o qui sap quins altres letals patògens disfressats 
de flors, ens arrossegàvem periclitant vers el nostre sot al 
cementiri, ras llavors a un lloc o altre dels períbols de cap altra 
parabòlica Persèpolis. 


Esversats a la desolació romasa aprés de la invasió, com qui rau 
amb el cap encallat entre els barrots d'una barana, i no li resta 
sinó aprimar s de coll, i confiar, doncs, que amb els successius 
dejús obligats podrà a la fi estòrcer-se'n, hi arribàvem al capdarrer 
i ens hi jaquíem caure amb el més gran plaer. 


Sot avall per al descans etern a les vastes platges de l'ultra-son on 
tota nosa és absent, i àdhuc els còrvids amb amarg desdeny callen. 


Fèiem doncs, abans la terra no ens caigués damunt, pam i pipa a 
un cel insuls a qui li creixia un pam de nas d'admiració davant la 
nostra fortitud, i recordàvem les avinenteses on es fou permès de 
romandre amorrats als conys. Bústies de les bones noves de més a 
més delitosament flairoses. 


Nits de nas al nius. Nits aspirades, i de sobrepuig inspirades. Nits 
de memòria sagrada. Nits de nius nus i nous, amb aromes de 
núvols o nuus com naus i nous, i nius i neus... Nuus inspirades. 


Llavors, sebollits més o menys bé, ens transformàvem durant la 
nostra eterna nit en espectres. I els nostres cars espectres, en 
tauletes d'argila i en cuneiforme, hi escrivíem els sengles 
individuals dietaris. 


Allò ens salvava del ramat, i al mateix temps ens inscrivia a les 
cròniques virtuals del futur, ni que no fos si més no una micoia, és 
clar. La nostra altrament efímera existència de qualque mou i 
manera així lleugerament singularitzada. 


Padellassos íntims, on cascú hi oscava sos records i impressions 
de la 'irretornable' diada. Dia a dia, jorns i nits, infatigables. 
Nosaltres rai, morts, tot el temps del món. I els apunts, ben 
estudiats, esdevenen petits noemes capgirats ci i lla, on som cada 
vegada, vists de cada caire, significats per les nostres pròpies 


úniques experiències. 


Petits noemes, ausades, capgirats en totes les posicions i 
situacions possibles, on la nostra pròpiament escrita particular 
forma de veure-les lluu meravellosament per a una espectral 
posteritat qui s'enfonsa, ignara, en les ignotes abismals durades... 


So zu leben vvie man liest. 


Els espectres, la nostra vida no troba cap altre obstacle per a viure 
com vol (un 'obstacle' que pus tost és un contra-obstacle, una 
facilitació, un aplanador de tobogan ben greixat) que el fet que no 
som pas ja fets d'esfereidorament patidors i corruptibles carns i 
OSSOS. 


Altrament, tira peixetl Amb un temps llarg i més llarg, com dic, 
aparentment inacabable, per a furgar curiosament en els exclusius 
dietaris de tothom altri, viu o mort, això rai, desats on sigui, car 
cap pany ni cadenat, forrellat ni caixa forta amb indesxifrables 
mots de pas, no són ni seran mai obstacle per a l'espiritual molt 
eteri espectre. Així doncs que ja podeu anar amagant secrets, 
carallots. No us serveix de re. Tot secret al capdavall no n'és gens. 
Cap secret no val un pet. Idiotes delusions de grandesa fàcilment 
crebables, rebentables. 


Fent abstracció d'allò que és bo i dolent en la nostra condició, 
hom no pot evitar d'ésser com és. Hom és molt subtil matèria, i 
doncs de qualque mou limitat, i enllà dels límits no hi ha re altre. 
Per molt eteri que siguis, ets. I no et podràs anc sobreposar a les 
limitacions que et circueixen. Així que prou neguits. Espinya't 
amb allò que hi ha. No vulguis anar enllà perquè no hi aniràs. 
Impossible. D'on no n'hi ha no en rajarà. 


I ara potser demana't... Què hi feies, d'espectral Prosèrpina en 
aquella altra inescaient Persèpolis2 


Respon-te... Despens monotoníssimes temporadotes a l'infern i 
imperativament et calen distraccions, o t'hi (re)mories mantes de 
vegades de fàstic... 


Així, a tall d'exemple, pujava als murs de les catacumbes amb una 
escala de mà amb barrots d'una gruixària considerable i hi 
espiava, a través d'esquerdes així mateix colossals i pregones, com 
s'ho feien les perpètuament presoneres mòmies, letàrgiques en 
aquell interminable buit del no-ésser. 


Llurs àvols petrificades defecacions no pudien a re. Eren com acab 
de dir palters empedreits, al capdavall pedres inodores. A part 
d'allò, que no era gran cosa, m'abellia, bo i espiant per les 
esquerdes, d'assaborirín les foscors, car havia descobert que 
diferents foscors duen diferents sabors. 


Sucumbia a la temptació d'assaborir-les totes i, tot estrebant la 
llengua, l'hi embotia perquè les més incandescents papil-les les 
tastessin. I t'hi trobaves foscors amb gust d'abortiu, i d'altres de 
purgant, i d'altres d'acre tren de l'antigor, de locomotriu estricta 
rebufant fumeres negres clafertes de carbonets i d'estalzins que 
respiràvem de petitons pels forats de les passarel-les, i era com si 
havíem fumats milers de cigarrets alhora, i els fums ens jaquien 
estabornits, i paral-lelament estranyament assolellats, acoloridets, 
optimistes, i anàvem a estudi, on els cruels mestres, llur sàdica 
hostilitat ens acollonia de normal horriblement, aquell matí ni hi 
pensàvem, ni en fèiem cas, allerats i espatotxins, i els estúpids 
mestres invasors al-lucinaven. Quin sant s'ha penjatl 


No ens cal telèfon, ens comuniquem els espectres per telecinesi, és 
clar. Com ara mateix, on comonits o convocats per les 
estratosfèriques alçades on rauen els paradisos dels rats, ens 
elevàvem ensems com vapors de núvols blaus i negres en formes 
capricioses de naus, neus, nius, nous... Ja ho he dit... 


Diferentment aromàtics. 


I hi aturàvem en sec tots els avions, nocius ginys mestres de les 
destruccions més vil ni bares. 


(Ací direm que molta de gent ignora encar que els rats, com els 
humans, pompós bestiar uns i altres, serven i fixen fictament al 
sòpit firmament llocs màgics que en diuen llimbs, inferns, cels... 
Car només els humans i els rats, per llurs pecats, és a dir, llurs 
recances i remordiments d'autoodi, no són ateus. I per això que la 
xocolata no els sigui verinosa. La raó que no en són mortalment 
al-lèrgics és precisament perquè la teobromina que els 
emmetzinaria, llurs déus no permetrien que ho fes. La 
teobromina, ve de 'teo' i bromos', nodriment dels déus.) (Es veu 
així mateix que cal un cervell especialitzat per a concebre una 
noció tan estrambòtica, i baixa de sostre i curta de gambals, com 
allò dels déus i llurs enrevessades maquinàries amb corts molt 
idiotes de cortesans imbècils.) 


Als Carpats, als puigs més alts on hem viatjats avui, en simulacres 
de batalles ens llençàvem llampecs. I llavors aterràvem. 


Què era allò2 Una secreta privada necròpoli per als abassegadors 
més acabalats, llegendaris plutòcrates qui en vida brogiren com 
bestiotes, o gossos qui, folls, reganyaven i grunyien com si fossin 
la gran cosa, tifetes molt presumits de la merda que caguen. Llur 
morts valuoses com llur vides, els il-lusos renegats' 


I ala necròpoli, què hi remarquem, esmeperdudament2 
Emanacions fúnebres qui pugen de cascuns dels marbres qui, 
idealitzen en betzol estàtua, el personatge sebollit... 


Una impossible tirallonga qui n'ix, d'espectres contrincants. 


Contrincants, car qui és qui2 És a dir, quin és l'espectre més 


espectre de tots2 Quants n'hi ha d'usurpadors2 Tots els altres, 012 
Mes el genuí, on2 Indistingible. 


I a quin món massa curull, i doncs sense importància, no foten 
tots plegats cap2 


Allò és un caos com el de la reencarnació — tret que molt millor si 
més no, car sense la carn que cada cop es podreix, i sense les 
barreges inextricables de carns d'éssers incompatibles, 0i2 Ecs, no 
ens hi feu pensarl 


Sigui com sigui, és evident que per aquell cantó el món hi va de 
cul. Una monstruosament estèril interpretació de les lleis 
espectrals. 


Car quin engany d'aliatge impropi, tant d'espectre barrejatl Quan 
hi consires mical Les horrors de la intimitat, la promiscuitat, la 
perpètua terror del fregament amb altri, sigui qui sigui. 


Els espectres no ens podem tocar, més ens val no fer-ho, no som 
pas fets de matèria prou sòlida, ens fondríem, i quin llefiscós 
garbuix llavorsi 


Ara, quin senyal més ominós, més malaurat, més portador de 
males noves, aqueix de l'enorme multiplicació d'espectres dels 
abassegadors de l'espectralitat. 


Sembla que tot s'espatlla irrecuperablement. Quina 'in- 
significació', quina greu degradació del 'status' i l'estatut mateix 
de l'espectre com call Tota la subtil organització perd pistonada, i 
s'esbalça i se'n va doncs a la merda. 


Una devaluació tremenda. La vàlua de l'essència espectral a fregir 
cols. L'ésser mateix d'allò que som posat en questió... El dubte 
impera sobre el fet que existim... Existim de debò debò2 Hem 


esdevinguts una altra obsoleta falòrnia2 Probablementl 


Atroç reconeixement, vósi Tan prístins i indiferents al contacte, i, 
trotz alledem, a despit de tot això, tan tendrament remarcables i 
encantadors com no érem als temps primigenisl 


I ara, desolaciól Es com si ens eixorivíem de cap llarguíssima 
eixivernada i ens trobàvem que el món mateix d'abans de la 
clapada se'ns havia fosl 


És com quan esdevinguí grandet i em creixeren dentetes i s'acabà 
l'amor de l'amorosa dida Verònical Quin món més gris en acabatl 
I calgué esperar que em fotés vell i revell per a esdevenir de bell 
nou esdentegadet, amb només genives a la bústia, perquè em 
permetés, na Verònica, la gran popuda, de xuclar-li de bell nou, 
abans d'adormirím, l'extremadament delitós mamellam. En la 
calda atmosfera del gineceu, tan valentet de vell com fui de vailet, 
popant popant, sé què fos glòria, companysi 


Ah, ma Verònica de record immarcescible, za vós em ret, hom 
mills no pot amarx, eternal com ets, ets com n'Equidna mateixa al 
nimfeu de mes memòries com més distants menys dissidents. 


Un nimfeu que és com qualque monumental cendrer amb la forta 
estructura del taút de pedra, on totes les vides extingides i ara 
pulveritzades ens tornem a bellugar en un brou sincrètic. 


O ombrívol paisatge on es projecten els clars cinemes de mes 
acrobàtiques memòries de tu, tan adorables. Hm/ 


(...) 


Habitant de V'Enlloc i el No Re. 


Llenques d'espai extraviades. Lleixes de terrenys i muntanyes 
senceres errabundes, arbitràriament desplaçades. Plaques 
tectòniques de temps avials i venidors que fortuitament 
s'estavellen pertot arreu, sense cap control. Temps molt. Temps 
fet polseguera, fet farina, on tot ens s'hi banya i s'hi ofega. 
Banyars als pous sense fons curulls de farina ja ho porta, això. 


Anacrònics cronòmetres que no saben ni poden escatir de debò 
què cony mesuren. 


Vituperant, els agressius atletes, amb molta d'invectiva, i gens 
d'argument lògic i com cal, ja hem begut oli. Volem fer pagar la 
culpa a tothom. Car qui sabia abans ni després l'existència del 
misteriós habitant de l'enlloc i el no re, el satànic lladre del temps 
Carlets Rovellat. 


Car sí, tinc raó, en Carlets Rovellat, misteriós habitant de l'enlloc i 
el no re, és el satànic lladre del temps. 


Desconnectat d'ell mateix, el temps adés estentori i 
megalomaníac, ara, desconfit pel lladre excels, brutalment 
estroncat, es fot tot un embull i entra en caos. 


—Algú m'ha pispades hores i hores senceres, èpoques, eres, eons. 
Això em desespera qui-sap-lo. Jo sempre tan tocat i posat, i ara 
tot d'una quin espantall esvellegat i esgavellat/ 


I comença a fotre's cops de cap a la paret, de tal faisó que s'ascla el 
crani, i el cervell li vessa per l'escletxa, temps doncs histèric, va de 


cul ridículament, i tothom qui el temps tiranitzava, ara, alliberats, 
poc saben què fumbre, tot allò que planejaven de fer no té sentit, 
amb el temps col-lapsat, tot s'enfosqueix, el futur qui sap quan 
farà cap, el present s'ha esfumat, tot és prepòster, tot va capgirat, 
el passat és a punt de caure'ns damunt, re no s'esdevé si fa no fa 
ordenadament, no saps quan re creix ni decreix, és l'anarquia de 
l'estona, una estona mai no ha tinguda un espai fermament 
determinat, però és que ara tant pot durar segles i mil-lennis com 
acabar-se abans de començarl Re no lliga amb re. El fil dels 
esdeveniments fineix exactament on comença, o àdhuc abans, qui 
sap quan. 


Tot plegat fotrem goig. Carlets Rovellat ens has ben tocats els 
collons a totdeu, malparitl 


Ens has tolta tota dignitat — encar que fos falsa, idealitzada, un 
artefacte artificial d'aquell fabulista incansable, el cervell. 


S'esqueia com sembla que sempre Si fa no fa s'escau que quèiem 
en la mateixa frustració. 


I ara tu ens fas caure al pou abismal definitiu. Ens crèiem únics i 
la gran cosa, i som inconcrets i repetits en un nombre 
incomprensiblement indeterminat, una indiscriminada 
monstruosa quantitat, i quant a ésser re, no, home, no, ni això, 
mínima cosa, i minúscula, nyicris, naquis, nul-la. I au. 


Una infame petita misèria perduda de més a més en un temps 
perdut, inexistent ara, tan diferent de com el crèiem abans, 
ordenat i meticulós, infal-lible. 


I res a recobrar als romanents dels naufraigs, femers sense cap 
vàlua. Cap èxtasi recòndit que, descobert, s'espelleix i s'esbatana 
com cap ou màgic, amb el gènit dintre i tot. 


La Mort mateixa es tornava orba. Oi que mata a la babalà2 Molt 
més que no abans i tot. La sobtes sovint filustrant per les 
finestres, bo i cargolant les òrbites, miòpicament, com si pogués 
distingir les diferents prosàpies, vull dir, prosopopeies... Qui fotés 
cara de vell, de malalt, de condemnat, de malaurat, en un mot, qui 
li toqués o no de passar per la pedra, però, no dic pas que mai ho 
endevinés gaire, però és que ara no gens, vós, no gens. 


Tot ens amenaça. Univers sense les imaginàries crosses del temps. 
Filferros espinosos i sanguíferes plantes ens salten pertot al 
davant. Retrògrads mecanismes de consequències fatals. Una 
ariditat astoradora. Ens hem transformats d'espetec en famoses 
efígies de paper amb una ànima d'espelma encesa, cascú com 
fanal de sant Jaume, que es crema tot sol. 


Sacrificats a la insignificança. La nostra pell de xagrí, fins ara tan 
ritualment entarquimada amb els guardons de la sang i la merda 
de les batalles quotidianes, s'ha anada, disparadament i 
obliteradament, escarransint fins que no és sinó indestriable 
minúcia, pitjor, una buida insinuació totalment invàlida i fora de 
lloc. 


Tota similitud amb allò que fórem o lleixàrem d'ésser, és 
insignificant coincidència. Cap ànima no ens habita ni trau pinyol 
quan s'excita. I un estrany brogit que prové de rere cascun dels 
horitzons ens acabala, vull dir, què dic, al contrari, ens aclapara, ja 
no sé què m'empatoll... ens esgalabra... ens trau de polleguera... 
dels traus de la corretja... dels rails de la corriola... dels galzes per 
on roden els coixinets dels cortinatges... 


Quins cortinatges2 Se'ns acaba...2 Se'ns acaba... la funció...2 


(ea) 


Tots hi volíem figurar. 


Tots hi volíem figurar, figurins i figurants d'una figuració idiota, 
pecs individus massificats, pegues generacions, pegues societats, 
amb tot de nocions, insignificants en la realitat, que tanmateix 
imbuien pegament amb pecs significats, i així, tot era enganyifa 
convenient per als porucs poderosos qui l'havien pagada, 
poderosos sempre amb por de perdre el poder, i amb allò la vida, 
l'únic que de debò era allò en el qual creien. 


I milions de generacions de no ningús agressius rancuniosos 
disgustats qui ens havien precedits i els qui ens seguirien, per poc 
que durés l'estada a l'esfèrula condemnada, havent-se idiotament 
pensats figurar gaire, i cap no ha estat ni podia haver estat re. Un 
altre massa pec idiota qui fugaçment passava avall. 


I les pegues nocions buides que s'havien anat empassades, honor, 
glòria, dignitat, justícia, patriotisme, devoció, etc. merdegades 
sense cap rel arrelada a la crua realitat. 


I així fou com el capellà Carlets Rovellat instituí la seua església, 
assenyaladament, l'Església de la Pintura a l'Oli. 


No pas que hi gaudís de gaires parroquians, però això rai, fidels 
rai, els quatre carallots. 


Cada parroquià esdevingut molt afeccionat pintor a l'oli, això 
també. Un bon punt a afegir. Artístics, collons, i tant. 


Els havia sermonejat el primer dia, on els parroquians no eren 
sinó com dic quatre gats, que guaitessin les imatges a les parets, 
On, per comptes de les fastigoses ídoles qui hi havia abans, amb 
desgraciats creuclavats i d'altres imbècils havent-se cregut que 
eren la gran cosa, fills de déu i coses absurdes així, és a dir, trists 
datspelcul figurants molt figuratius, eren quadres aquest cop 
pintats pel capellà Carlets personalment i privada. 


No soc dels qui enganyen, nois. Totes les carrinclones i 
esborronadores falòrnies dels capellans malparits o tocats del 
bolet, no hi ha cap enteniment com cal que pugui creure-se'n 
borrall. leu som un hom sensat, així que... La veritat per 
endavant. I au. 


I si et vols veure l'ànima te l'hauràs de pintar a l'oli. I qualsevol 
altra falòrnia repugnant, idèntic procés. 


Guaiteu-vos-les per les parets altrament pelades del recinte. 


Les resurreccions. Els paradisos, els purgatoris, els llimbs, els 
inferns, els déus, els àngels... Totes aquelles carallotades, 
pebrotades, ximpleries, puerilitats tan irrisòries, pintades a l'oli 
per servidor. Boniques, caP 


Estic segur que molts, o millor tots, dels meus perfectament triats 
parroquians, qui anomenarem Pintors a l'Oli amb totes les de la 
llei, ho podreu fer tan bé o de fet molt millor que no jo. Molt de 
mèrit, vosaltres, oi que sí, noisP Apa som-hil 


I per a engrescar-nos-hi encar pus, això farem, cada any... Un 
concurs de la pintura de l'ànima... Del cos refet en carn i ossos de 
la resurrecció... De la vida a l'infern dels gratuitament putejats 
damnats, etc... Cascuna de les innombrables bestieses d'aquest 
coll inventades pels cretins d'adés s'hi valdrà per a pintar-la a 
l'olil I així existirà de veritat. I totes les altres religions es fotran 


fotre, per falsesl 


I el guanyador de la pintura més generalment votada pel 
parroquianat' sencer, la parròquia en pes, esdevindrà doncs el 
pintor a l'oli de l'any. I l'aplaudirem. I li farem un esplèndid àpat 
de celebració que li dedicarem, i au. Tots contents. I tal dia fotrà 
un altre any d'inutilitat manifesta. Com no pot ésser altre en 
aquest món de merda perdut entre l'enlloc i el no re. 


I ep, això serà tota la nostra missa ni cerimònia ni 
capdeconyada ritual de la nostra religió de riure. Un plaer, 
companys. 


Ah, i que no som prou, diran. Ei, som selectes, respondrem si ens 
vaga. 


Car allò que no voldríem mai dels mais és heretgets. A la nostra 
sacra església de la pintura a l'oli només s'hi fan devots de la 
lògica, de l'entenimentada deducció d'allò que ens dona 
l'atzarosa matèria constatable... 


Qui malpensi de nosaltres l'olorarem de seguida, tenim l'instint 
de la troballa del traidor ben esmolat: l'ominós atans de les 
lúgubres hipòtesis i suposicions del maleit infiltrat seran de 
mantinent estroncades. Hom li fot qualque forquillada, quatre 
pollegons a l'ull, i si s'escau, davant tothom per al seu 
avergonyiment, puntada als set sets mal apedaçats al seu cul 
dels pantalons. I apal 


I de sobte, què...2 
Mentre el capellà Carlets feia el sermó inaugural... Un asteroide 


de mida monstruosa percudeix, dalt al cel de veritat, la lluna... 
Patacada i estrompada. 


Brutal patacada que rep el satèl-lit i estrompada que es fot damunt 
la Terra. Malament rai. 


Les molt lliscadisses colisses del global terratrèmol s'ho enduen 
tot part davant. 


Udolen de dolor les llambordes àdhuc, i tots els insignificants 
indígenes llencem feixucs epítets al cel que ens cau damunt. El cel, 
giny de malignitat provada, sempre ens l'havíem guaitat amb 
recel. I sempre n'havíem reculat. I teníem raó. Malparit de merda. 


Il ara...2 Res. Els quatre sobrevivents anàvem a les palpentes, 
capficats per l'estat deplorable de les nostres gargamelles on 
borborigmaven i gargarejaven els gargotejants aiguabarreigs de 
calçobres i amiants, i ploms i mercuris en pols, i els irrisòriament 
irracionals rebuigs, radioactius i d'altres, desenterrats pels 
impactes que feien l'esfèrula bisecta o pitjor, això no ho sabíem 
del cert, car només, palpebrejant difícilment, ens adonàvem del 
tall sens fi aparent on cuidàvem estimbar/ns, car érem, com dic, 
no pas gaire lluny del límit de la nostra meitat de la si fa no fa 
hemisfèrica Terra on encar subsistíem, cagats de por. 


Quin sap on parava l'altra meitat. Ni si podíem anomenar-la Terra 
Dos... Nosaltres essent Terra U, és clar... Ni si allò no fora pas una 
altra bona excusa perquè mig món no continués volent anorrear 
l'altre mig món, com sempre s'ha esdevingut a la lamentable 
història d'aquella condemnada terra ocupada pels rapaços 
assassins 'conqueridors' dels territoris d'altri. 


Car allò de voler figurar més que no els altres, mentrestant no 
essent cascú al capdavall altre que una llufa instantània de vida 
fútil, ha estat l'atot inexistent, i el privatiu anhel, i en fi la ridícula 
al-lucinació, de l'estúpida molt presumida espècie. 


No pas, tant se val, que tot això, és clar, vulgui aitampoc dir re. 


(...) 


Coll dret sota la dalla. 


Aprés tantes d'heroicitats' durant l'anorreament d'un altre poble, 
maleits repulsius colons de l'avarícia incontrolable, el capellà 
Carlets havia estat designat per a celebrar" una missa de 
desgreuge per tots els morts col-laterals. 


No es pot ésser "heroic (i marcial i 'honorable' i 'patriota'), és 
clar, sense cometre assassinats a tort i a dret, i mortaldats 
generalitzades. 


En el seu sermó el capellà Carlets ho accentua: 4 Tot això el nostre 
déu és clar que ho comprèn i encar pus quan veu que li fotem una 
missa de desgreuge tan sonada com aquesta, pobre imbècil, 
saps I damunt amb l'assistència de mantes d'autoritats 
degudament uniformades i amb totes les medalletes i cintetes de 
datspelcul que tant no amen de portar sobre, els desgraciats, i 
au, i així que, ben complaguts, diguéssim 'amén", i apa.x 


Un greu atac d'ennuegament l'agafa a continuació com si llur déu 
no n'estigués del tot content, amb l'apagadota cerimònia. És clar 
que en Carlets, no essent gens místic, ho fa pagar, no pas a cap ira 
de cap déu inexistent, ans a una gargamella perennement irritada 
en aquella atmosfera terminalment enverinada, on els 'salvadors 
de la pàtria' no ha convertida l'esfèrula, només per a embutxacars 
encar més de 'profits' en llurs depredacions patriòtiques i 


forasteres. 


Xocant la mà a qualcuns dels molt porfírics malparits paràsits 
uniformats qui el feliciten per la missa dita, tot i que, segurament 
clapant, no han sentit re del que deia, el capellà Carlets, astorat, 
veu un vehicle que, aparentment sense frens, esbotzant 
isnellament calitges i lleganyes, se'ls abalança acceleradament 
sobrel 


És un vehicle de l'exèrcit menat per qui sap quin altre anarquista 
de més de dretes encar, i en Carlets, capellà de cervell pneumàtic, 
d'una revolada, agafa quatre o cinc generals i els empeny, 
heroicament, davant seu, de tal faisó que, engavanyat 
terriblement pels cossos inserts davant ses rodes, el vehicle 
assassí veu estroncada la seua empenta, mentre és clar que el 
capellà llest i llambresc fot el camp cagant ostes. 


Ara, quan tot el perill s'ha esvait, fot el capellà una ganyota de 
fàstic. Car segur que el sol-liciten per a una altra missa solemnial, 
ara en honor a l'heroicitat última dels sacrificats generals qui 
s'estimaren més espitxar-la que no veure un sacre representant de 
l'església que sempre ha condonades i beneides, i sobretot 
fortament esperonades, tota mena d'atrocitats bèl-liques contra 
enemics indefensos o inermes, i de tota manera més petits, i 
sobretot dels quals poder n robar tant com tant militars com 
esglésies, com sobretot els plutòcrates qui els paguen, fossin 
capaços d'extreure, i això bé anorreant-los definitivament, bé 
fent-ne esclaus despullats de tot bé ni futur. 


Quina missa més sonada. Fotreu goig, merdosos uniformats, el 
capellà Rovellat us hi sotjarà i us fitarà amb ulls telecinètics, i us 
cagareu a les calcetes, car tampoc no sabreu a quina guerra 
d'auto-anihilació no us fotrà aquest cop fer cap, marxant 
ridiculament com en Bum-Bum. 


Tant se val. Tocatardanament, torna a sortir del seu amagatall el 
capellà adés fonedís. Era, esperant que tot s'amansís, assegut rere 
un massís cartell d'anuncis vora la carretera. 


4Cervells Pneumàtics — Demaneu que us els instal:-lint Llenceu a 
les escombraries els vostres gastats estantissos ultra-pecs 
cervells de l'antigor, fiqueu-vos-en de nous i garantits per a qui- 
sap-lo llargues temporadeslx 


Hi havia, molt augmentadament i acoloridament fotografiats, una 
noieta i el seu avortó, ambdós ben feliços, amb ulls espurnejants i 
llavis somrients, i amb un crani obert i dues meitats de cervell, a 
mig col-locar cascú, relluents com si fossin noves de trinca. 


El capellà Carlets Rovellat ha trobat, sortós ell, uns quants de 
gerdons silvestres entre la llicorella de rere l'anunci, i a pleret, ben 
tranquil, es veu que es reconciliava amb la idea de veure's obligat 
a dir una altra missa davant aquella mena de merda humana. 


Amb tendra galivança, es diu: 4 És clar, és clar Rovell — 
rovellat.x I bada els ulls com si al lluny hi filustrés, magnificat, el 
títol d'una gran obra (de teatre o de llibre o del que sigui): 4.El 
capellà Rovellat és com la miraculosa punta de llança del beat 
Aquil-les, que amb el seu rovell guareix la nafra que havia fetal 
Tot de cares molt merescudes lloances per a ellls 


Car frustrat en la seua feina de porcairol d'un ramat de porcs 
imbècils qui creuen en espectres i resurreccions, i milers de 
bestieses semblants, s'ha d'agafar a allò que aprengué a distància 
del seu guru U Nu. Ço és, esdevindre Si fa no fot budista o maoista 
de tant en tant, i immergirs llavors, xoparís, a la filosofia zen. 


Car segur que per causes impredictibles tothom rep tard o d'hora, 
i ell per què n'hauria d'ésser exempt2 


Dit i fet, el vanitós mestretites, xarlatà inveterat, qui sovint desafia 
amb impertinents sermons els seus mesells, idiotament 
ensinistrats, parroquians, no pas que no l'assalti de cops el típic 
remordiment de l'escombriaire irascible qui s'enduu, en lloc 
d'ésser prou òrfic i seràfic, com manen les regles de l'escombraire 
exemplar, s'ho enduu, dic, tot a la seua màquina trituradora, gats, 
gossos, bústies, canalla, xanguet, massa prenyat i emprenyat, i 
llavors se n'ha de penedir tot solet d'una faisó que fa feredat i tot, i 
així, espontàniament, se'n recorda de qui és en realitat, un sant 
home virtualment a tota mercè ni virtud dedicat. 


I llavors s'asseu damunt cap pedra adient i s'hi aclofa com cap 
contorsionista al repòs, i arrenca a riure com se'n riu el torrent 
prenyat de la duad quan va saltant alegrement les roques del 
barranc, i allò el distén i, asserenat, pot tornar als seus dubtosos 
consols d'inversemblants remembrances, on s'inclouen encar 
d'altres aventures de l'insigne boletaire Carlets. 


Car predestinat pel seu nom mateix, sempre s'havia vist, en efecte, 
de minyonet amunt, com a potencial boletaire eximi. I recollia ben 
aviat receptes que incloguessin ensems carlets i rovellons. 


Tot això on ha passat2 Ni boletaire ni escombriaire ni cap altra 
sensacional indiscutible figura amb betzols satèl-lits a betzef, 
irreversiblement barallats durant tot el seu regnat perpetu, i ell 
impertèrrit, immune, surant... Res d'això, ans què2 Un altre humil 
afegitó dins l'horda hòrrea d'hòrreus capellans ateus. Saps què 
Bon profit. 


La vida és despietada i tota batalla per a la pau interior és fútil, la 
fam mateixa t'encamina a vies insospitades, tot és casualitat: 
l'esdevindre's dels dies se t'acarnissa i t'afetgega amb tries 
clandestines i sovint molt perilloses. 


Fascinat pel caos astorador de la trontollant totalitat de l'ésser a 


l'univers traidor, no et jaqueixes vèncer per la pobretat ni per la 
inquietud, i esdevens, contraatacant, faceciós i tu mateix sense 
pietat... 


I aleshores, com desconfeixes els ignars, els ignars, sense ni 
adornar-se'n, se't van marcint, sumits al brou de la destrucció 
inherent d'un cos caducat, i tabandones a la son, car per què 
tornar-hi 


Vida falsa, com tota altra vida, i au, anar fent, coll dret sota la 


dalla, fins al bleix darrer que et re-duu al no re, d'on no hauries 
mai d'haver estat malignament extret. 


(...) 


Surt del seu darrer amagatall, el capellà Rovellat amb un 
branquilló de la pau a cascuna de les seues dues estranyes mans. 
Un branquilló de boix, un altre de grèvol, i au. 

Per què dic mans estranyes2 


Si voleu detalls, com ara, T els dits del peu en són també...2 


O, I per on passen els deu (o vint2) vasos espermatòfors...P Pels 
braços...2 Coll avall... 


Us haureu de llegir el seu llibre (una autohagiografia anomenada 
4Revelacions d'un Triat per la Naturav), escrit segons ell mateix, 
tot just haver comptat el dotzè dels seus anyets. 


Particularment, el capítol cinquè, que es diu, 45 dits, 5 Uits: 1 vit 1 
dits, on ens presenta els afolls monstruosos com tants no en 
neixen al món, com a aTriats per la Naturax per a fer aGrans 
Coses-. 


I ell doncs un 'triat. Amb cinc vits a cada mà per comptes de dits, 
i per comptes de vit a la carranxa un dit pròpiament assenyalador. 


En relació als seus cinc vits cal dir que, més tard, a l'agre de la 
seua carrera clerical, un fotimer de parroquianes seues, 
especialment caldes, asseguraven i sovint juraven "per la mort de 
llurs mares'x que les mans del mossèn esdevenien gegantines, 
amb dits enormíssims, majestàtics, nus de capciró i sense ungles, i 
ara orfes d'aquelles bonicoies cassoletes, tan encantadores, de les 
pells dels prepucis, ara destrempadets, dalt de tot de cada dit-vit, 
'didalets delicats que t'impel-leixen devotament a xarrupar'ls 
tendrament quan t'ofereixen l'hostieta'. 


Havent après sobretot del famós guru U Nu. Qui fou entre d'altres 
coses el cap de Birmània, i sobretot el re-creador d'una esperança 

clara per a l'individu sol i nu... Sol i nu, i rabejant-se nogensmenys 
al cràter de les laves enfurismades de l'existència. 


Com en mant de sermó no hi predicava en Carlets, així mateix n'U 
Nu al seu temps, el temps de la infantesa molt influenciable del 
minyonet. 


Així, dels dos podria ésser la coneguda divisa de n'Aristip: 
4 Vivamus, dum licet esse, bene.x 


4Visquéssim bé mentre ens sigui llegut, i quant a la resta, tot i 


que irremeiablement en doina, ja ens està prou bé.x Car, exacte, 
quin remei2 Què hi pots fer Re, home, rel 


Hom es vol com és, u i nu davant les forces malignes del 
malintencionat univers. 


Ans no néixer i tot, va l'embrió covant túrgids greuges contra 
l'existent que l'ha fet ésser. Oceànica rancúnia contra els qui 
caigueren al parany de la reproducció interminable i 
l'engendraren, malparits, sense ni saber on s'embarcaven, i 
sobretot quin altre pobre desgraciat no creaven. 


Quant a això, tres punts: 
u) Perquè el món sigui món, cal l'exterminació de totes les dones. 
dos) Car no hi ha crim pitjor al món. 


tres) Parir un humà és parir una altra terriblement malaurada 
4ànima en penaxi Un ésser pensant — perdut enmig d'un caos 
universal — i condemnat a saber-se no re d'ençà del començament 
— bo només per a patir durant una estona d'estada — amenaçat 
constantment per tota mena de perills de tortura — i 
anorreament. 


Més extractes del seu llibret... 


Els fastigosos gregaris es moren massivament. Els 
meravellosament egocèntrics egregis ho fotem molt més 
modestament, individu a individu, exactament com cal. 


Ui nu és allò que cal en tota situació, sobretot quan et veus ultrat 
per les ininterrompudes malifetes dels sempre maldestrament 
electes. Massa corruixat, i intemperant, entres en quarantena... 


Et vols sobtadament exclòs d'aquell món de gànguils eixelebrats 1 
de reialmes bords. Neteges sèdulament les segurament ara massa 
brutes lents dels teus ulls-telescopis i, quiromàntic dels 
firmaments, comptes un per un els consuetudinaris teuladins a les 
teulades sempiternes dels mai no esmentats, tots novells, 
planetes, trenats com bessons-besats (vielliebchen) al voltant 
d'atuits, esmorteits, apagadets, estels ignots. D'aquells no pas 
agressius, i que doncs no t'enlluernen ni t'eixorben. 


Allò et tranquil-litza, perduts els ulls de l'ànima als no res més 
llunyans, com quan per comptes de cardar, poses a clapar 
plàcidament ton piu al niu. 


I au. 


(...) 


Merament una xerraire despulla. 


Adolescent de la primera volada, tot de sobte entres en la molta (o 
la fosa) existencial, on per tot cantó ni trajecte on et vegis viure, la 
continuació només pot ésser desesperació o mort, i allò et 
destarota, i la depressió se't cruspeix, i esdevens destrossat 
fantasma, i com et refaràs, o et refaràs mai més...P 


Aton, es vol suicidar per inanició. No comprèn, no pot 
comprendre encar, que els qui es perden ells mateixos són els 
perduts també per als qui el perden. Mancats, sense ni adonar- 


se'n, massa subjectius, massa embolicats en ells mateixos, no 
reciproquen l'afecte que altri els porta. Allò no pinta gens bé. 


Morós, neguitós, melangiós, vegetes fins que no descobreixes un 
bon matí clarós que una de dues, cal reviure, o morir d'una puta 
vegada. Ets nu i u, i en Nu i U et reviscola, amb el seu budisme 
optimista, i amb els seus estoics, i epicuris, i sobretots els 
teodorans, qui et diuen que els déus són cagarrines mentals, que 
tots els mots altisonants són invents dels cleptòcrates perquè 
continuis ben ruc, i que tota educació "nacional són falòrnies per 
als carns de canó, i que cap dels crims dels quals els cleptòcrates 
voldrien acusar't no són crims mentre ningú t'hi enxampi 
'cometent-los'. 


I que doncs 'Cum sciamus nos morituros esse, quare non vivamus'" 
Com ens hem de morir per força, per què no ens n'aprofitaríem de 
l'estona on som vius de la manera més egoista possible2 


Mentre hi ha vida, visquéssim. I el que cal no és pas viure gaire, 
sinó amb prou satisfacció. "Non ut diu vivamus curandum est, sed 
ut satis. 


Ens emmalalteix allò del qual vivim. 'Ex his aegrotamus, quibus 
vivimus.' Espavilem'ns-e amb allò que ens fotem al pap. 


I per què capficar-t hi tant2 El passat, passat rau, i només és bo 
remenar de lluny en lluny quan és si fa no fot prou plaent. I el 
futur no existeix, són especulacions de datpelcul. 


I així anar fent. Recordéssim que en Carlets Rovellat el teníem 
amb el piu al niu, en endormiscada sessió d'amor tàntrica... 


I de sobte s'ofegava. Ca seua espetegava per tots cantons. 
Passaven pels voltants els cavalls boigs del terratrèmol. 


L'anell l'estrenyia massa, era un anell amb un topazi que era el 
clítoris... 


Son artrític vit-dit s'hi mor, s'hi mor... Li passen per l'esment 
polígons i cicloides a pler... Ja hi som. Sòpit viatge de res a re. 
Arribem tautòcrons a l'infinit enlloc, tots els enganyats de 
l'esfèrula asfixiada. 


S'ha despertat a la clínica. S'ha vestit i ha davallat al taulell de baix 
a demanar-hi l'alta. Li diu a la matrona, Quant us dec2 


—Vejam. Vuitanta-dues infermeres us han atès... 
—Vuitanta-dues2 Una clínica tan miserable... 

— En tenim cinc. Però cal comptar les pujades i baixades de les 
cinc. Els nostres comptables no s'equivoquen mai. De més a més, 
no podeu sortir. Veig que us han estès un certificat de defunció. 
Feu bondat i asseieu-vos ben tranquil. Ara vindran els... 

—Què desvarieu2 Que no ho veieu que soc ben viuP 

—Sou merament una despulla qui parla. N'hem vistes munts. Ara 
vindran els dos forçuts infermers especialitzats i us embotiran a 
la caixa, i us sebolliran al cementiri del costat. Dit i fet, i au. 


Es despertà caminant. S'aturà a la Placeta dels Jocs. S'hi 
celebraven dos campionats simultanis. Un de go i un altre 
d'escacs. En Carlets els volgué guanyar tots dos. Es posà els seus 
guants de cirurgià, de tal faisó que els seus deu dits semblava que 
portaven condons, i es ficà a bellugar peces. Es creia ple de 
benastrugances. La sort l'ajudaria... 


Va perdre les dues partides, però. Ja passa. 


Romangué fins a la fi i els campions s'escau que eren, com ell, dos 
triats per la natura'. El de go era un nan tot esguerrat, amb cames 
i braços no pas més grossos que quatre escuradents. El campió 
d'escacs gaudia segurament d'un cabal genètic extra-espacial. La 


seua cara especialment cridava l'atenció. Era oval i un sol ull 
enorme, negre com un pou, li ocupava tota la meitat de dalt, la 
meitat de sota era blanca i nua com un bocí d'alabastre. Ni orelles 
ni oronells no li veies part d'enlloc. En canvi, les orelles eren força 
grosses, amb antenes o palps o circells que se li bellugaven 
constantment. Segurament eren ells els que li respiraven i el 
nodrien. 


Fet i fet, un parell d'homes ben estranys. 


Es despertà i li semblà que ja havia viscut prou. Els seus deu dits- 
vits se li havien escorreguts ensems. Deu orgasmes simultanis. 
Allò qui ho sobreviu2 Maleits somnis eròticsi 


Al cementiri on els infermers l'havien sebollit, peus seus amunt, 
una estranya acàcia ràpidament hi creixia. Aquell fora tot son 
llegat, un llegat doncs llegat a la posteritat qui l'ignoraria fins a 
l'hora de tallar aquell sinistre arbre de mal averany, una acàcia 
sense fulles, només amb verinoses punxes. 


El món, quin batibull. S'aixecà amb un mal de cap de caldeu. 


(...) 


Certes escaiences on es veia recentment implicat el 
cosmòleg Carlets mentre es repentinava el bigot. 


Hom es tria l'univers més convenient per a ell, i au. 


Enèrgic, gairebé epilèptic, infligeix una excel-lent cascada de 
detectables plagues a l'ànima de l'enemic només mai concebut per 
a emprenyar'l, són nafres espirituals, de les que fan més mal que 
no pas les superficials. 


Mentrestant, amb conclusiu coratge, l'univers es forma segons 
l'exacte patró que concep el seu magí. Addicte a ses instruccions, 
esdevé elàstic i espera, bo i oscil-lant tanmateix sense impaciència, 
son dictamen, quan el rep es nua perfectament, com beutat a la 
seua barra perpendicular en l'ideal escenari, al voltant de 
l'esquema que llavors li implanta. 


S'esdevé aleshores, sense ni com ve ni com va, una sòrdida 
combinació d'axions contrincants que exacerba l'erupció al fins 
ara enigmàtic cor de l'univers, l'esclat infinit que produeix no el 
sent ningú, car tota altra cosa sentent prou l'ha espitxada per 
força abans. 


Abans havia tingut lloc la guerra sense pietat entre el sempre 
exploratori esquelet armat amb dalla rovellada, qui llunàtic 
implora prou falaguer i cerimoniós les fosques forces 
interplanetàries que el recolzin a ultrança, i el molt hàbil 
cosmòleg, íntim de rius i estanys amb peixos i sense a sinistres i 
escabrosos cossos perduts entre els grumolls galàctics de molt 
nocives atmosferes, qui, candidat a l'enlluernat escrutini dels 
subversius detectors de genis, troba nogensmenys nuclis 
clandestins de matèria la qual no es voldria pas anorreada per la 
incompetència d'un univers malparit a collons. 


Tota la panòplia subatòmica parteix en croada contra la 
contaminació que tant no destorba llurs interaccions, unides, les 
subpartícules exhibeixen la corpulència i la bausia de l'escurçó qui 
barganya de ferm fins que no resol cada dilema 


d'incompatibilitats radicals, i neteja l'espai d'una puta vegada. 
L'escombraria de la incomprensibilitat universal ha estada 
abstreta vers indrets prohibits enllà dels límits que ens 
concerneixen. El nostre univers roman net, i els altres que es fotin 
i esclatin tantes de voltes com vulguin. 


El nostre, perfectament endollat als nostres exclusius desigs 
d'hienes supervivents, no empitjorarà mai sinó mediocrement, i 
no caurà aitampoc al cistellet de les testes toltes d'espetec fins que 
l'obsés oblit no ens haurà trobats, en la distància, simpàtics d'allò 
més. 


Tret que en acabat de l'erupció al cor de l'univers, tot s'agreujava a 
rabents acceleracions, era palès que la plaga també havia fet forat 
al nostre cor mateix. Anàvem plegats de davallada, combregant 
mentrestant amb mots de vana xerrameca, i sabíem que cap prec 
no serviria mai de re. 


Peti qui peti, a tota esdevinença, rebecs, decidírem tanmateix de 
plantaríns molt precàriamenta lloc. Cap de naltres no es mou d'on 
és ni a fum de sabatots. 


Som catalans, cridàrem. No serem moguts. 
I fementit responia equivocadament l'eco, No poc, no poc... 


Els Sols als cels, companys, són innombrables. Si no trobem lloc 
On no ens treguin, trobem'ns-e pel món infinit lloc on ningú no 
pugui fructificar-hi. La nostra allunyadament renovellada 
'aranyRor' (edat d'or) serà ara segura pels segles dels segles, i hi 
teixirem, com aranyes amb tot l'espai i el temps d'una pau 
inexpugnable, una teranyina instantàniament mortal per a 
tothom altri. 


En Carlets es tornà a guaitar al mirall. Perfecte. 


Va sortir al carrer, elegant com un dandi Patorrat. Algunes 
xiquetes el xiularen i tot. Que estarrufat ell llavors, tot i que 
pretengué no fer'n cas. 


(2) 


L'ostiària dels destins. 


Es veu que no gaires dies abans de morir, en Fitz va gicar escrit si 
fa no fa que... Et mors, i què...2 4 Tota la merdegada al teu cervell, 
au, llençada al pou del no re per la gran puta qui és l'ostiària 
dels destins.x 


L'ostiària dels destins, és a dir, la portera que t'obr les portes del 
Reialme de l'Enlloc. Reialme que coneixes perfectament perquè ja 
t hi has passada una eternitat, és a dir, un temps infinit, i ara, 
perquè es veu que te n'hi enyoraves massa, l'ostiària se't compadia 
i t'obria la porta perquè hi fessis una altra estadeta de no re, és a 
dir, una altra eternitat de temps infinit, de mai no acabar s. 


I hom, carallot com és, s'hi capfica una mica. I es demana... 


I si, un pic mort en Fitz, i acceptat per l'ostiària, s'hi trobés urta a 
urta, és a dir, cara a cara, i suposéssim que en fes fàstics, i, massa 
orgullós, s'encaminés pel reialme sense més assistència, i es 
trobés més tard, en una sorpresa encar més grossa... 


Assenyaladament, que els cretins d'adés haguessin hagut raó amb 
llurs bestieses i... 


Car segons un dels dogmes més bestials ni vel-leitosos dels 
cretins, a l'hora (2) de la resurrecció (2), hom recobra (2) la carn 
que li pertany (222...). 


Llavors, hom es demana, dic, com l'ostiària dels destins, és a dir, 
la puta Mort, la qual sempre ha presumida d'una ossamenta 
magnífica, d'un esquelet tot plegat d'allò més robust, i ferreny 1 
indefallent, i és clar que no gens esguerrada, quin paper de ruc, en 
Fitz, eh...2 Si aleshores, havent ella recobrada la carnota adient 
que li mancava, mes que hom desava per a l'ocasió qui sap on ni a 
quin màgic frigorífic al fantàstic Reialme de l'Enlloc, i resultés 
doncs que l'ostiària misteriosa, la senyora Mort, era una 
esplèndida beutat, la millor mai no vista a cap dels mons dels 
mants de firmaments ultra-generosos de tants d'universos com 
collons no deuen penjar per l'Enlloc de Pertot Arreu, i una dona 
doncs qui es revelava ésser la Deessa única i incomparable, 
bioluminescent i esplendorosa, la qui es féu cardar absolutament 
per tothom a l'hora on moriren", i qui ara tu, en Fitz, refusares, 
per incrèdul i vanitós, ni en volgueres saber re de re, i qui, per 
comptes de tu, jo, el capellà Carlets, sumit en el plaer instantani 
de l'anoesi (de la incomprensió total de re, tot i que prou sentint- 
ho a la pell, com qualsevol altra negra i insignificant cuqueta de 
Sis O vuit potes, o més), jo, dic, qui sempre l'havia colta i adorada, 
i sovint molt devotament li escrivia, per comptes d'insults, ardus 
poemes d'àrdua amor, m'hi retia sense reserves de cap mena ni 
una, pobrissó de manguis, ja em veieu... 


Un benaurat, un com se'n diu2 Un altre beat beatífic... 


Qui frueix ni gaudeix prou gloriosament... de tots els avantatges 
ima... imaginables... i amb el goig que hi experimenta... en el 


rabeig constant i incessant... on bombolleja el paradís... efer... 
efervescent... 


Oidàl 


Ll Cert que els divins d'òlim, quòndam i enjondre, escrigueren 
erròniament que era la Mort qui es fotia tothom sense excepcions, 
però és clar que és el contrari, encar que sembli a primer esguard 
un bri il-lògic. És cada mort que es fot la Mort, la qual no pas per 
no re és la puta Única, i en conseqiència la Màxima puta. Màxima 
en tots els aspectes, beutat sense parió i miraculosal Quan es vol 
fotre algú, segons li abelleixi, ho té fàcil, se l'enduu a l'Altre Món, 
que és el seu món, i se'l carda ben cardat. I el cardat content com 
un gínjol, ija no torna pas mai més al Món d'Abans. Ningú no hi 
torna ni hi ha tornat mai, nol Massa merdós per comparança, vósi 
I per això mateix tothom qui sap una mica com va tot això de les 
vides pòstumes, típicament i proverbialment 2se'n fot del mort i 
del qui el vetlla.) 


(...) 


Fent com sempre el paperet. 


El mediocre meteoròleg afeccionat, Carlets Rovellat, era a la cuina 
de ca seua preparant-s'hi el sopar, quan, absurdament i convidada 
per no ningú, una horda de gent estranya l'envaí. Penetraren 
alhora, i atapeida com un sol cos, una gernació d'idiotes per la 
porta de darrere, la porta que comunicava aquella part del 
jardinet amb la cuina. 


Eren (els invasors) es veu que matemàtics, car mentre 
enraonaven, i mentre anaven menjant-se la teca d'en Carlets, tant 
la cuita com la sense coure, semblaven alfarrassar i escaujar 
magnituds i perifèries, i escales logarítmiques i mòduls, i 
longituds i meridians, i tot plegat un munt de críptiques 
abstraccions numèriques que a en Carlets mai no li havien fetes 
gens de gràcia: li semblaven fútils, i li brunzien i zumzejaven per 
les orelles, passant-li de llarg com atordits borinots. 


Els matemàtiques feien unes pudors d'aquelles que et trobes als 
cementiris massa atapeits. No pas que en Carlets fos gaire nassut, 
mes cert que endevinava el temps que faria l'endemà bo i 
ensumant l'aire de la nit abans. Ço que llavors comunicava, per 
telèfon, directament a la ràdio local, on oferien les seues 
grotesques prediccions que prou sovint coincidien l'endemà amb 
la realitat, d'on que no pas poc oients l'afalaguessin amb 
felicitacions que els locutors repetien de cops perquè tothom a llur 
migrada audiència se'n sentís satisfet. 


Volgué, entre tant de matemàtic golut i distret, aquella nit, en 
Carlets tastar quelcom d'allò del seu a la cuina, però els dos o tres 
glops de brou que pogué assolir de durs al pap li semblaren ben 
amargs. 


Se'n recordà llavors d'una vegada, la primera i única, que havia 
feta una conquesta". La noia l'havia convidat a sopar la nit de 
l'endemà. I es prometia ell que assajaria de fer allò que tothom en 
deia amor" amb ella, tret que abans calia sopar. 


La noia arribà amb una cassola fumejant. aJe viens de vous faire 
un cassoulet que vous vous en lécherez les babinesx havia dit. I a 
ell li vingué immediatament la basca. Una basca insuperable. 


Abans la cassola no fes cap a taula, en Carlets es deia que 
malauradament ja la podia ensumar de lluny, que de fet ja 
l'ensumava quan encar la noia la devia tindre damunt els fogons, i 
la pudor que fotia el marejava, una pudor densa i insidiosa de 
caldera infernal on bullien les més abjectes abominacions — 
gripaus, salamandres, xerris, i cagallons d'os, i ossos i pelleringues 
de carronyes desenterrades del cementiri, potser, qui sap, dels 
mateixos matemàtics qui més tard, anys avall, és a dir, avui 
mateix, no vindrien a emprenyar'l a la cuina de ca seua i tot. 


No cal dir que foté el camp d'aquell pis fent espetegar renecs i 
sense haver tastada la porqueria, ni havers cardada mica la 
diabòlica i estúpida fava, i amb allò les seues cites romàntiques 
s'acabaren com qui diu abans de començar. D'ençà d'aleshores, 
ell, més val sol i amb bona mà que no mal acompanyat i patint 
de mals estranys'. Allò de les dones i les amors', ho lleixarem per 
als sermons, que com tothom sap són fets de ficcions i acudits 
pescats a la babalà. Els cretins qui s'ho escolten, o ho fan veure, 
tant se val, tot els va bé per a empapatxars ben empapatxats. 
S'empassarien, com s'empassen, qualsevol altra execrable gasòfia. 


Ara que no pas que els poguessis, ni que volguessis, engargullar 
mai amb idees que els engreixessin els enteniments. Uns 
enteniments els llurs inengreixables'. 


En aquells instants entrà d'una revolada a la cuina un missatge. El 
missatge, un vailet xoll una mica esbufegat, anuncià, 4 Cartinguts 
senyors de la Matemàtica que és Clau Infal-lible de totes les 
Explicacions Universals" s'escau finalment que el vostre Teatre 
d'Elevadíssimes Disquisicions ha estat oficialment mès i emès, a 
cops d'ignominiosa escombra, en perfecte ordre i a la vostra 
libèrrima Disposició.x 


En sentir allò, es desplaçà l'horda invasora fora de ca seua com un 
fètid eixam de tips tèrmits qui no trobés més fusta per a rosegar ni 
corcar. 


Quan tancà en Carlets la porta de la cuina, una forta tronada 
esclatà i temé que l'horda reculés i cerqués aixopluc de bell nou a 
la cuina. 


Cercà, a manca d'armes de massiva eliminació, qualque 
instrument asimètric i ensopegà a un racó de l'armariet-rebost 
amb una falç per al jardinet de darrere, la qual aixecà ben 
esmolada, una estoneta extasiat, sota la seducció de seus raigs 
encesos que prometien fictes alliberaments a manta. 


Molt gint i amb tota cura, s'aplicà, amb l'ajut d'un mirallet de mà, 
tot de nefasts cosmètics al visatge, que el pintessin doncs, en tota 
sa cruesa, calamitós de campionat. 


Aleshores, de més a més, amb inversemblant habilitat i rapiditat, 
ell qui se sabia capgirar de pell com de jaca, i així si amb la 
primera on era negra és vermella, i amb la segona on era blava és 
groga, es revelà al capdavall ésser un ens malèfic molt perillós. 


Matemàtic qui el filustrés, matemàtic qui es cagava, tots els 
nombres i dimensions al seu cervell revelant-se-li ésser, més que 
no pas cap avantatge, una mancança, una inutilitat manifesta, un 
embaràs, una nosa... Ço que en Carlets sempre havia sostingut. 


Cap esclau (o rastre) de matemàtic no l'envaí, però, aquest cop, i 
amb allò, a les fosques, s'adormia esperant-los, i els trons 
minvaven fora, i com en d'altres moments desvagats, on sovint 
insisteix, ceballut, a esbrinar mentalment com es dirien els seus 
epígons si mai hagués reeixit a crear qualque novell sistema 
filosòfic d'import universal. 


Si es dirien com, doncs...2 'Carletans'...2 'Rovellatins'...2 


S'eixoriví amb un ensurt, i com cada cop, amb el cap una mica 
més alleugerit, es tornava a dir que li caldria viure una altra vida 
per a (tot allò) escatir-ho del cert. No pas que valgués gens la 
pena, és clar. 


I ai, per a llavors quèP Que sobre no fos pas que descobrís, per a 
agreujar una mica més el seu martiri anímic, que qualque 
usurpador li prenia les idees i les signava amb el seu nom de 
falsari criminal. I fos, aquell dolent, àvol, element, famós per a la 
curta eternitat on els humans de la seua raça foren vius enlloc... Al 
vast avern del pertot... 


En fi, quin paperet tot plegat, Carletsi 


Sí ves, el mateix paperet de sempre, car què t'hi esperaries, 
gamarús, en un món, com dic, infernal2 Un món sense possibilitat 
de cap esperança2 Au bah, marrec, bah. 


Es tragué el llapis verd de la butxaca i encengué un llum al taulell, 
i escrigué la idea addicional que li rodava durant el petit son que 
l'havia ensopit suara. Hi deia, si fa no fa: 


4Cartinguts germans. (Lletra d'agre comiat.) 


Sabeu què us dic que la mal-leabilitat de la raça, companys, fa 
feredat — cascú pensant-se únic i tanmateix segueix les modes 
més sapastres mai calculades per a humiliar la puta densa massa. 


4Tothom seguint el protocol 
Tot això em descol... em descol- 
Loca de valent i... em dol 

I reno em duu a bon consol 
Que no s'escaigui fort de col- 


Lidir amb eixa fal... fal... fal... 
Lera de control tot personal. 


4Amb el rictus del qui ha patit un ictus o pitjor, us puc anunciar 
avui que refús de continuar enganyant-vos... No pas que mai 
m'hagi cregut de ferm que, al fons del fons, fóssiu tan rucs de 
creure'us re del que us deia. Si no m'ho creia ni jo, homel La 
veritat...v 


S'aixecà i estripà el paperet. 


La veritat — quina mentidal 


(...) 


Al circ. 


Es veu que hi ha a l'abrupta crosta d'aquest o l'altre univers 
cicatrius antigues que de trast en trast, atzarosament, es baden a 
un buit abís sens fons, si hi caus o t'hi escoles es veu que ixes a 
allò que en diuen espai mort o intra-univèrsic'. 


Doncs bé, l'altre matí em va passar a mi. Engolit d'un glop per la 
negror absoluta, davallí sens aturador. 


Amb joia manifesta que qui sap d'on la trec, la buidor em 
persuadeix a persistir davallant fins a tocar fons, sense pensar 
gota que no n'hi hagi, perquè atès que tot n'ha, n'ha també de 


tindre allò (la buida buidor del buit). 


I llavors... Qui ho havia de dirP A baix de tot hi havia un cercle 
amb sauló grogós al terra, voltat per bancs circulars perquè s'hi 
asseguessin els espectadors nou-arribats, amb tot plegat cobert 
per un gran tendal. Era palesament un circ. L'uixer del circ veus 
que va disfressat còmicament d'escuradents, tot i que deu pesar 
pel cap baix una tona. 


Hom se n'adonava de seguida que érem rebuigs. Que enlloc cap 
escombriaire del més-enllà, per baix qui fos, no se'ns enduia ni 
enduria pas. I molt més greu. Que la mateixa Mort havia refusat 
d'endur-se'ns. Que ella, o qui sap (tot i que no crec pas) si qualque 
altre interventor, qualcú o quelcom també encarregat del 
manteniment del pou sens fons — i alhora evidentment amb fons 
(amb fons per a nosaltres, els del circ) — ens condemnava a una 
eternitat d'infàmia irrefragable. 


No prou vàlids per a la darrera benedicció de la compassiva Mort, 
havíem de continuar patint en una inextingible existència. 


Erem monstres irredimibles, fenòmens ensorrats, 
espasmòdicament debatent-se amb tot d'entecs, de flagells, i 
plagues i gams, de claveguera, vells i nous, irresolubles. 


Monstres tanmateix amb instints adotzenats, amb tant de temps i 
amb tant poc d'espai, què hi faríem altrament per a 
distreure'ns...2 


Ens distrèiem amb el circ. El circ dels flòrids fecunds hiperbòlics 
afolls, i els aterridors esguerrats, i les sinistres monstruositats, 
tots plegats és clar que rebutjats, repudiats, àdhuc del Reialme del 
No Re i de l'Enlloc, on gairebé tothom altri es veu que hi ha 
cabuda. Reialme gloriós i paradisíac en la pau irreductible del son 
ininterromput de tots els temps i espais, esplèndid indret on cap 


malura ni maldat mai no t'escomet... Mai, mai... 


Amb el tarannà d'una fura, i unes antigues creences per a cagar- 
s'hi, el llagoter arribista Diciy-DicRy fa de molt repapiejaire 
mestre de cerimònies. 


A la pista, cascú nu i cru, i passat i claupassat, com els qui ens 
guaiten, tant els cavalls com els elefants com els lleons hi som 
carronyes virolades, qualcunes de les quals ens reinstal-lem 
nosaltres mateixes els vessats, molt moscallosos, budellams amb 
alçaprems fets amb teranyines de formes estranyes i força 
arbitràries, teixides contemporàniament per bruixes esdentegades 
qui taral-legem alhora, xafalloses i papissotes, còmiques cançons 
obscenes, i les quals, amb allò, ens fem aplaudir i victorejar per 
triats segments entre els diferents llivells dels inestables bancs en 
embut que volten l'arena de baix on treballem, gaudint-hi prou o 
fent-ho veure, car som a hores de llavors, per als formidables 
temps que corren, perfectes professionals. 


Hi ha llocs entre el públic amb fonts o focs de flasca dissidència, 
però ens en fotem, és quelcom inevitable. Desenganya-te'n, 
desil-ludeix-te'n, desdecep-te'n. Enlloc no et trobaràs, ni al 
carrincloníssim circ de l'ultrafons, entre el viltenible tropell més 
maltractat de cap món, cap aprovació unànime. 


Els atrotinats encarregats de l'ordre a l'inescapolible reducte 
circense, prou voldrien corregir els avalotadors, extingirín les 
manifestacions, mes amb quin dret2 Ningú no te'n reconeix cap. 


Tothom hi som condemnats, a la mateixa immortalitat dels 
rebuigs qui mai no es podran desfer del tot de llur fastigós estat, 
per molta de passió que hi fiquin ni a autordestruirs. Debades. 
Debades amb escreix, germà, per moltes de vegades que ho 
provis, dissortatl 


Malaguanyatl La pitjor maledicció és no voler acceptar 't com ets. 
Ets el pitjor dels maleits a l'existència. L'immortal sempre com 
més anem més desmanegat. 


Sort en tens d'aquest tan ridícul circ. Un circ que no tanca ni 
tancarà mai. Sessió contínua per a l'eternitat. Car prou et cal 
distreure't, noi, ja t'ho he dit, sense perdre un instant d'absència 
de distracció, i amb això, llavors, doncs, ai, caient en el perill del 
capficament per a analitzar la deplorable situació. La pitjor 
condició de totes les possibles que mai podria tocar a ningú. La 
desesperació consequent no serveix de re. Condició 
extremadament lamentable per als segles del segles, segles sens fi. 


Merda, no hi vull ni pensar més. Què em fots fer...2 On és el 
numeret segúent...2 Que surtin, que surtinl Que surtin a escena 
les Zòmbies' mòmies ensenyant cuixa, collons, tu, som-hi, au bahl 
Au bah, au bahl 


Et quelle aubainel 


Fa2 


(2) 


